cyanic-selkie/wikianc huggingface dataset:
ᱫᱚᱢᱚᱠ
ᱱᱚᱜᱚᱨ
ᱱᱚᱜᱚᱨᱯᱟᱞᱤᱠᱟ ᱱᱮᱯᱟᱞᱤ ᱢᱟ.ᱦᱤᱛ ᱨᱮᱱᱟᱜ (ᱵᱤᱠᱨᱚᱢ ᱥᱚᱢᱵᱚᱛ) ᱵᱤ. ᱥᱚ. ᱑᱐᱔᱙ ᱥᱮᱨᱢᱟ ᱨᱮ ᱱᱤᱨᱵᱟᱪᱚᱱ ᱪᱩᱱᱟᱵ ᱨᱮᱱ ᱯᱨᱚᱢᱩᱠᱷ ᱮᱢᱟᱞᱮ ᱯᱟᱨᱴᱤ ᱨᱮᱱ ᱤᱫᱨᱚ ᱵᱩᱰᱷᱟᱛᱷᱟᱠᱤ(Indra Budhathoki)ᱟᱨ ᱩᱱᱟ ᱯᱟᱨᱴᱤ ᱨᱮᱱ  ᱩᱯᱚᱯᱨᱚᱢᱩᱠᱷ ᱫᱚᱞᱚᱠᱟ ᱢᱳᱦᱚᱱ ᱫᱷᱤᱢᱟᱞ(Dalaka Mohan Dhimal), ᱵᱤ. ᱥᱚ. ᱒᱐᱕᱒ ᱥᱮᱨᱢᱟ ᱨᱮ ᱱᱤᱨᱵᱟᱪᱚᱱ (ᱮᱢᱟᱞᱮ ᱯᱟᱨᱴᱤ) ᱠᱷᱚᱱ ᱜᱮ ᱨᱳᱢᱱᱟᱛᱷ ᱳᱞᱤ (Romnath Oli) ᱟᱨ ᱞᱳᱠᱵᱟᱦᱟᱫᱩᱨ ᱫᱷᱤᱢᱟᱞ (Lokbahadur Dhimal) : ᱱᱚᱜᱚᱨ ᱯᱨᱚᱢᱩᱠᱷ ᱟᱨ ᱩᱯᱚᱯᱨᱚᱢᱩᱠᱷ ᱠᱤᱱ ᱛᱟᱦᱮᱠᱟᱱᱟ | ᱟᱨ ᱵᱤ. ᱥᱚ. ᱒᱐᱖᱐ ᱥᱮᱨᱢᱟ ᱨᱮ ᱢᱤᱫ ᱥᱮᱨᱢᱟ ᱞᱟ.ᱜᱤᱫ ᱜᱮ ᱱᱮᱯᱟᱞ ᱡᱟ.ᱛᱤᱭᱟ.ᱨᱤᱭᱟ ᱨᱮᱱᱟᱜ ᱯᱨᱟᱛᱚᱱᱛᱨᱚ ᱯᱟᱨᱴᱤ ᱠᱷᱚᱱ ᱨᱟᱢᱠᱩᱢᱟᱨ ᱛᱷᱟᱯᱟ(Ramkumar Thapa)  ᱟᱨ ᱱᱟᱨᱚᱫᱚᱢᱩᱱᱤ ᱫᱷᱤᱢᱤᱨᱮ(Naradamuni Ghimire) : ᱱᱚᱜᱚᱨ ᱯᱨᱚᱢᱩᱠᱷ ᱟᱨ ᱩᱯᱚᱯᱨᱚᱢᱩᱠᱷ ᱠᱤᱱ ᱦᱩᱭᱞᱮᱱᱟ |
ᱟᱛᱟᱭᱟᱞ ᱯᱟᱹᱨᱥᱤ
ᱟᱛᱟᱭᱟᱞ ᱯᱟᱹᱨᱥᱤ ᱫᱚ ᱛᱟᱭᱣᱟᱱ ᱨᱮᱱ ᱟᱛᱟᱭᱟᱞ ᱦᱚᱲ ᱠᱚᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱥᱠᱩᱞᱤᱠ ᱟᱨ ᱥᱤᱞᱤ (Ts’ole’) ᱫᱚ ᱱᱚᱣᱟ ᱯᱟᱹᱨᱥᱤ ᱨᱮᱭᱟᱜ ᱵᱟᱨᱭᱟ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱒᱐᱑᱔ ᱥᱮᱨᱢᱟ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱘᱖,᱐᱐᱐ ᱜᱟᱱ ᱦᱚᱲ ᱱᱚᱣᱟ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱚᱥᱴᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱛᱟᱭᱣᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱦᱟᱸᱥᱫᱟᱜ
ᱦᱟᱸᱥᱫᱟᱜ ᱫᱚ ᱦᱚᱲ ᱦᱚᱯᱚᱱ ᱥᱮ ᱥᱟᱱᱛᱟᱞ ᱡᱟᱹᱛᱤ ᱭᱟᱜ ᱜᱮᱞ ᱵᱟᱨ ᱯᱟᱹᱨᱤᱥ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱯᱟᱹᱨᱤᱥ ᱠᱟᱱᱟ|ᱱᱤᱭᱟᱹ ᱯᱟᱹᱨᱤᱥ ᱫᱚ ᱦᱚᱲ ᱦᱚᱯᱚᱱ ᱟᱜ ᱥᱟᱶᱛᱟ ᱨᱮ ᱡᱚᱛᱚ ᱠᱷᱚᱱ ᱪᱮᱛᱟᱱ ᱩᱛᱟᱹᱨ ᱨᱮᱭᱟᱟᱜ ᱯᱟᱹᱨᱤᱥ ᱢᱮᱱᱛᱮ ᱞᱮᱠᱷᱟᱜ ᱠᱟᱱᱟ|ᱪᱮᱫᱟᱜ ᱥᱮ ᱦᱟᱸᱥᱫᱟᱜ ᱠᱚ ᱫᱚ ᱦᱚᱲ ᱦᱚᱯᱚᱱ ᱨᱮ ᱢᱟᱹᱦᱤᱞ ᱮᱝᱜᱟ-ᱟᱯᱟ ᱯᱤᱞᱪᱩ ᱦᱟᱲᱟᱢ ᱟᱨ ᱯᱤᱞᱪᱩ ᱵᱩᱰᱦᱤ ᱨᱮ ᱢᱟᱨᱟᱝ ᱩᱛᱟᱹᱨ ᱦᱚᱱᱚᱯ ᱨᱮᱱ ᱵᱚᱸᱥ ᱵᱩᱫᱟᱹ ᱢᱮᱱᱛᱮ ᱞᱮᱠᱷᱟᱜ ᱠᱟᱱᱟ|
ᱮᱞᱠᱷᱟ ᱨᱚᱢᱚᱡ *
ᱪᱟᱱᱟᱪ ᱵᱟᱨ ᱨᱮᱱᱟᱜ ᱯᱟᱲᱦᱟᱣᱜ ᱯᱚᱛᱚᱵ
ᱯᱟᱹᱨᱥᱤ ᱜᱮ ᱛᱟᱵᱚ ᱥᱟᱶᱦᱮᱫ *
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱟᱜᱮᱱ ᱥᱟᱶᱦᱮᱫ *
ᱪᱟᱱᱟᱪ ᱯᱩᱱ ᱨᱮᱱᱟᱜ ᱯᱟᱲᱦᱟᱣᱜ ᱯᱚᱛᱚᱵ
ᱥᱮᱨᱮᱧ ᱟᱵᱚ ᱮᱱᱮᱡ ᱟᱵᱚ ᱒ *
ᱫᱟᱯᱟᱞ ᱥᱟᱦᱴᱟ>>
ᱥᱮᱨᱮᱧ ᱟᱵᱚ ᱮᱱᱮᱡ ᱟᱵᱚ ᱯᱩᱭᱞᱩ ᱪᱟᱱᱟᱪ ᱫᱚᱥᱟᱨ ᱦᱟᱹᱴᱤᱧ ᱾ ᱥᱮᱪᱮᱫ ᱟᱹᱭᱫᱟᱹᱨ ᱟᱨ ᱥᱟᱱᱟᱢ ᱥᱮᱪᱮᱫ ᱟᱹᱭᱩᱨ,ᱢᱚᱭᱩᱨᱵᱷᱚᱸᱡᱽ R.T.E/S.S.A.,MAYURBHANJ,BARIPADA
ᱥᱚᱦᱮᱫ ᱥᱟᱦᱴᱟ
ᱥᱮᱨᱮᱧ ᱟᱵᱚ ᱮᱱᱮᱡ ᱟᱵᱚ [ᱫᱚᱥᱟᱨ ᱦᱟᱹᱴᱤᱧ] ᱯᱩᱭᱞᱩ ᱪᱟᱱᱟᱪ [ᱯᱩᱭᱞᱩ ᱪᱟᱱᱟᱪ ᱨᱤᱱ ᱥᱟᱱᱛᱟᱲᱤ ᱛᱮ ᱨᱚᱲ ᱠᱟᱱ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ, ᱯᱟᱹᱨᱥᱤ ᱮᱞᱠᱷᱟ ᱟᱨ ᱥᱟᱪᱟᱨ ᱦᱮ ᱯᱚᱲᱦᱚᱱ ᱞᱟᱹᱜᱤᱫ ᱥᱟᱱᱟᱢᱟᱜ ᱥᱮᱪᱮᱫ ᱯᱩᱛᱷᱤ ᱟᱨ ᱯᱟᱹᱭᱴᱤ ᱯᱩᱛᱷᱤ]
ᱫᱤᱥᱟᱹ ᱩᱫᱩᱜᱤᱡ
ᱵᱨ.ᱢᱚᱦᱮᱱᱫᱽᱨᱚ ᱠᱩᱢᱟᱨ ᱢᱤᱥᱨᱚ,ᱯᱚᱱᱚᱛ ᱟᱹᱫᱤ ᱵᱟᱹᱥᱤ ᱥᱮᱪᱮᱫ ᱡᱚᱱᱚᱲᱟᱣᱤᱡ,ᱳᱯᱮᱯᱟ, ᱵᱷᱩᱵᱚᱱᱮᱥᱚᱨ ᱾
ᱯᱟᱹᱨᱥᱤ ᱵᱟᱦᱟ *
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱱᱚᱱᱚᱞ
ᱱᱚᱱᱚᱞ ᱢᱮᱱᱞᱮᱠᱷᱟᱱ ᱢᱤᱫ ᱚᱞᱚᱜ ᱨᱮᱱᱟᱜ ᱥᱟᱡ ᱵᱚᱱ ᱵᱩᱡᱷᱟ.ᱣ-ᱟ᱾ᱡᱟᱦᱟᱸᱛᱮ ᱢᱤᱫ ᱠᱟᱜᱚᱡ ᱟᱨ ᱵᱟᱝ ᱚᱱᱟᱞᱮᱠᱟᱱ ᱡᱤᱱᱤᱥ ᱨᱮ ᱚᱞ ᱟᱨ ᱪᱤᱱᱷᱟ. ᱮᱢ ᱠᱚ ᱜᱟᱱᱚᱜ-ᱟ ᱾
ᱱᱟᱜᱟᱢ
ᱥᱮᱫᱟᱭ ᱫᱚ ᱢᱤᱫ ᱠᱮᱴᱮᱡ ᱫᱷᱟ.ᱛᱩ ᱛᱮ ᱛᱟᱞᱮ ᱥᱟᱠᱟᱢ ᱨᱮᱠᱚ ᱚᱞ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱢᱟᱨᱟᱜ ᱤᱞ ᱟᱨ ᱠᱟ.ᱲᱤ ᱛᱮ ᱚᱞ ᱠᱚ ᱮᱛᱚᱦᱚᱵ ᱠᱮᱫᱟ ᱾ᱚᱱᱟ ᱛᱟᱭᱚᱢ ᱯᱷᱟᱸᱣᱱᱴᱮᱱ ᱯᱮᱱ ᱠᱚ ᱩᱰᱩᱠ ᱠᱮᱫᱟ ᱡᱟᱦᱟᱸᱨᱮ ᱠᱟ.ᱲᱤ ᱥᱟᱸᱵᱟᱣ ᱠᱟᱛᱮᱫ ᱠᱚ ᱚᱞ ᱛᱟᱦᱮᱸᱫ ᱾ ᱑᱗᱗᱐ ᱥᱟᱞ ᱨᱮ ᱥᱟᱨ ᱡᱳᱥᱮᱯ ᱯᱤᱨᱤᱥᱮᱴᱞᱤ ᱵᱚᱞ ᱯᱚᱭᱮᱱᱴ ᱯᱮᱱ ᱮ ᱡᱩᱛ ᱠᱟᱛᱮᱫ ᱮ ᱥᱚᱫᱚᱨ ᱠᱮᱫᱟ ᱾
ᱞᱮᱠᱟᱱ
ᱱᱚᱱᱚᱞ ᱫᱚ ᱟ.ᱰᱤ ᱞᱮᱠᱟᱱᱟᱜ ᱢᱮᱱᱟᱜ-ᱟ ᱾ ᱡᱮᱢᱚᱱ ᱡᱮᱞ, ᱵᱚᱞ ᱯᱚᱭᱮᱱᱴ (ᱯᱚᱭᱮᱱᱴ ᱦᱤᱥᱟ.ᱵ ᱛᱮ ᱟ.ᱰᱤᱜᱟᱱ ᱛᱟᱦᱮᱸᱱᱟ)
᱘
᱘ (ᱤᱨᱟᱹᱞ) ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ, ᱱᱟᱶᱟ ᱫᱚ ᱫᱚ ᱗|᱗ ᱟᱨ ᱙|᱙ ᱛᱟᱞᱟ ᱨᱮᱭᱟᱜ ᱮᱞ ᱠᱟᱱᱟ᱾ ᱱᱶᱟ ᱫᱚ ᱡᱚᱲ ᱮᱞ ᱠᱟᱱᱟ᱾
ᱫᱷᱚᱨᱚᱢ ᱨᱮ
ᱚᱠᱟ ᱫᱷᱚᱨᱚᱢ ᱥᱟᱶ ᱤᱨᱟᱹᱞ ᱨᱮᱭᱟᱜ ᱪᱮᱫ ᱞᱮᱠᱟ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱚᱱᱟ ᱜᱮ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
https://en.m.wikipedia.org/wiki/8
ᱥᱚᱭᱠᱤᱭᱟ
ᱥᱚᱭᱠᱤᱭᱟ ᱥᱮ ᱦᱚᱭᱠᱤᱭᱟ (ᱟᱥᱟᱢᱤᱥᱺ শইকীয়া, ᱤᱝᱨᱟᱹᱡᱤ: Saikia) ᱫᱚ ᱦᱩᱭᱩᱜ ᱠᱟᱱᱟ ᱟᱥᱟᱢ ᱯᱚᱱᱚᱛ ᱨᱮ ᱢᱮᱱ ᱦᱚᱲ ᱠᱚᱣᱟᱜ ᱢᱤᱫᱴᱮᱱ ᱯᱟᱹᱨᱤᱥ ᱾
ᱥᱮᱫᱟᱭ ᱱᱟᱝ ᱨᱮ ᱞᱟᱲᱪᱟᱲ
ᱟᱦᱩᱢ ᱨᱟᱡᱟ ᱟᱥᱟᱢ ᱨᱮ ᱯᱟᱹᱦᱤᱞ ᱯᱟᱭᱤᱠ (ᱯᱷᱟᱹᱫᱽ) ᱦᱚᱨᱟᱭ ᱪᱟᱹᱞᱩ ᱞᱮᱫᱟ ᱾ ᱢᱤᱫ ᱯᱟᱹᱭᱤᱠ (ᱢᱤᱫᱴᱮᱱ ᱯᱟᱞᱴᱚᱱ) ᱫᱚ ᱟᱦᱩᱢ ᱨᱟᱡᱽ ᱯᱷᱟᱹᱫᱽ ᱨᱮᱱ ᱦᱩᱰᱤᱧ ᱩᱛᱟᱹᱨ ᱦᱤᱸᱥ ᱛᱟᱸᱦᱮᱸ ᱠᱟᱱᱟ ᱾ ᱢᱤᱫ ᱥᱟᱭ ᱯᱟᱭᱤᱠ ᱪᱟᱞᱟᱣ ᱵᱟᱱᱟᱣ ᱤᱡ ᱢᱩᱨᱩᱵᱤ ᱫᱚ ᱥᱚᱭᱠᱤᱭᱟ ᱠᱚ ᱢᱮᱛᱟ ᱠᱚ ᱠᱟᱱ ᱛᱟᱸᱦᱮᱱᱟ ᱾ ᱥᱚᱭᱠᱤᱭᱟ ᱵᱟᱦᱟᱞ ᱠᱚ ᱨᱮᱭᱟᱜ ᱫᱟᱭᱤᱠ ᱫᱚ ᱯᱷᱩᱠᱚᱱ (᱖᱐᱐᱐ ᱯᱟᱭᱤᱠ ᱪᱟᱞᱟᱣ ᱵᱟᱱᱟᱣᱤᱡ ᱢᱩᱨᱩᱵᱤ) ᱟᱨ ᱨᱟᱡᱽᱠᱷᱩᱣᱟ (᱒᱐᱐᱐ ᱠᱷᱚᱱ ᱓᱐᱐᱐ ᱯᱟᱭᱤᱠ ᱪᱟᱞᱟᱣ ᱵᱟᱱᱟᱣ ᱢᱩᱨᱩᱵᱤ) ᱴᱷᱮᱱ ᱛᱟᱸᱦᱮ ᱠᱟᱱᱟ ᱾ ᱯᱟᱭᱤᱠ ᱠᱚ ᱴᱷᱮᱱ ᱥᱚᱭᱠᱤᱭᱟ ᱵᱟᱹᱜᱤ ᱠᱚ ᱨᱮᱱᱟᱜ ᱟᱹᱭᱫᱟᱹᱨᱤ ᱦᱚᱸ ᱛᱟᱸᱦᱮ ᱠᱟᱱᱟ ᱟᱨ ᱟᱠᱚ ᱠᱩᱥᱤ ᱞᱮᱠᱟᱱ ᱢᱤᱫᱴᱮᱱ ᱥᱚᱭᱠᱤᱭᱟ ᱢᱩᱨᱩᱵᱽᱵᱤ ᱞᱟᱹᱜᱤᱫ ᱠᱚ ᱟᱨᱫᱟᱥ ᱰᱟᱲᱮᱭᱟᱜ ᱠᱟᱱ ᱛᱟᱸᱦᱮᱱᱟ ᱾ ᱯᱟᱭᱤᱠ ᱫᱚ ᱡᱟᱦᱟᱱ ᱫᱷᱚᱨᱚᱢ ᱟᱨ ᱡᱟᱹᱛᱤ ᱵᱟᱝ ᱧᱮᱞ ᱠᱟᱛᱮ ᱠᱚ ᱵᱟᱦᱟᱞᱮᱫ ᱠᱚ ᱛᱟᱸᱦᱮᱱᱟ ᱾
ᱱᱟᱦᱟᱜ ᱱᱟᱝ ᱨᱮ ᱞᱟᱲᱪᱟᱲ
ᱱᱟᱦᱟᱜ ᱱᱤᱭᱟᱹ ᱯᱟᱹᱨᱤᱥ ᱫᱚ ᱦᱤᱱᱫᱩ ᱟᱨ ᱤᱥᱞᱟᱢ ᱵᱟᱱᱟᱨ ᱫᱷᱚᱨᱚᱢ ᱨᱮᱱ ᱦᱚᱲ ᱜᱮ ᱠᱚ ᱞᱟᱲᱪᱟᱲ ᱮᱫᱟ|ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱫᱚ, ᱥᱚᱭᱠᱤᱭᱟ ᱯᱟᱹᱨᱤᱥ ᱫᱚ ᱠᱷᱚᱴᱨᱤᱭᱚ/ᱠᱟᱭᱚᱥᱛᱚ ᱜᱟᱛᱟᱠ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱩᱱᱠᱩ ᱫᱚ ᱱᱟᱦᱟᱜ ᱟᱥᱟᱢ ᱯᱚᱱᱚᱛ ᱨᱮ ᱠᱚᱞᱤᱛᱟ ᱟᱨ ᱟᱦᱩᱢ ᱡᱟᱹᱛᱤ ᱢᱮᱱᱛᱮ ᱠᱚ ᱵᱟᱰᱟᱭᱚᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱤᱥ
ᱱᱚᱨᱮᱱᱫᱽᱨᱚ ᱢᱳᱫᱤ
ᱱᱚᱨᱮᱱᱫᱽᱨᱚ ᱫᱟᱢᱳᱫᱚᱨᱫᱟᱥ ᱢᱳᱫᱤ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱱᱤᱛᱚᱜ ᱵᱷᱟᱨᱚᱛ ᱫᱤᱥᱚᱢ ᱨᱤᱱ ᱢᱟᱨᱟᱝ ᱢᱚᱱᱛᱨᱤ ᱜᱚᱢᱠᱮ ᱞᱮᱠᱟᱛᱮ ᱢᱮᱱᱟᱜ ᱠᱤᱱᱟ ᱢᱮ ᱪᱟᱸᱫᱚ ᱒᱐᱑᱔ ᱠᱷᱚᱱᱟᱜ ᱾ ᱱᱚᱶᱟ ᱠᱷᱚᱱ ᱢᱟᱬᱟᱝ ᱫᱚ ᱜᱩᱡᱽᱨᱟᱴ ᱨᱮ ᱥᱤᱨᱟᱹ ᱢᱚᱱᱛᱨᱤ (ᱪᱤᱯ ᱢᱤᱱᱤᱥᱴᱚᱨ) ᱞᱮᱠᱟᱛᱮ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱱᱩᱠᱤᱱ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (BJP) ᱨᱤᱱ ᱢᱚᱱᱛᱨᱤ ᱠᱟᱱᱟ ᱠᱤᱱ ᱾ ᱥᱟᱶᱛᱮ ᱨᱟᱥᱴᱨᱤᱭᱚ ᱥᱚᱭᱚᱝ ᱥᱮᱵᱚᱠ ᱥᱚᱝᱜᱷᱚ (RSS) ᱨᱤᱱ ᱜᱟᱹᱠᱷᱩᱲ ᱦᱚᱸ ᱾
ᱡᱤᱵᱚᱱ
ᱜᱚᱢᱠᱮ ᱛᱤᱠᱤᱱᱟᱜ ᱡᱟᱱᱟᱢ ᱫᱚ ᱑᱖ ᱥᱮᱯᱴᱮᱢᱵᱚᱨ ᱑᱙᱕᱐ ᱥᱟᱞᱮᱨᱮ ᱢᱤᱫ ᱜᱩᱡᱽᱨᱟᱴᱤ ᱜᱷᱟᱨᱚᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱯᱟᱛ ᱢᱩᱞᱪᱟᱸᱫᱽ ᱢᱚᱫᱤ ᱟᱨ ᱮᱸᱜᱟᱛ ᱦᱤᱨᱟᱵᱮᱱ ᱢᱚᱫᱤ ᱛᱤᱠᱤᱱ ᱨᱤᱱ ᱛᱩᱨᱩᱭ ᱜᱤᱴᱟᱝ ᱦᱚᱯᱚᱱ ᱠᱷᱚᱱ ᱱᱩᱭ ᱫᱚ ᱛᱮᱥᱟᱨᱤᱡ ᱜᱤᱫᱽᱨᱟᱹ ᱾ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱢᱮᱦᱚᱥᱟᱬᱟ ᱡᱤᱞᱞᱟᱹ ᱵᱚᱲᱱᱚᱜᱚᱨ ᱨᱮ ᱢᱤᱫ ᱛᱟᱞᱟᱢᱟᱞᱟ ᱜᱷᱟᱨᱚᱡᱽ ᱨᱮ ᱟᱹᱠᱤᱱᱟᱜ ᱡᱟᱱᱟᱢ ᱦᱩᱭ ᱞᱮᱱᱟ ᱾ ᱩᱱᱤᱫᱚ ᱦᱩᱰᱤᱧ ᱚᱠᱛᱚ ᱠᱷᱚᱱ ᱜᱮ ᱨᱟᱥᱴᱨᱤᱭᱚ ᱥᱚᱭᱚᱝ ᱥᱮᱵᱚᱠ ᱨᱤᱱᱤᱡ ᱢᱤᱫ ᱠᱟᱹᱢᱩᱭᱟᱹᱭ ᱛᱟᱦᱮ ᱠᱟᱱᱟ ᱾ ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱨᱟᱡᱽᱟᱹᱨᱤ ᱨᱮ ᱥᱚᱱᱮᱨ ᱞᱮᱫ ᱛᱟᱦᱮᱸᱫ ᱾ ᱡᱩᱣᱟᱹᱱ ᱠᱷᱚᱱ ᱜᱮ ᱚᱠᱷᱤᱲ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱨᱛᱷᱤ ᱯᱚᱨᱤᱥᱚᱫᱽ ᱨᱮ ᱥᱮᱞᱮᱫ ᱠᱟᱛᱮ ᱱᱚᱵᱚ ᱱᱤᱨᱢᱟᱬ ᱵᱷᱨᱚᱥᱴᱟᱪᱟᱨ ᱵᱤᱨᱩᱫᱽ ᱨᱮ ᱟᱲᱟᱝ ᱨᱟᱠᱟᱵᱽ ᱨᱮ ᱥᱮᱞᱮᱫ ᱞᱮᱱᱟ ᱾
ᱨᱟᱡᱽᱱᱤᱛᱤ
᱑᱙᱘᱗ ᱨᱮ ᱜᱩᱡᱽᱨᱟᱛ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱟᱡᱽᱟᱹᱨᱤ ᱫᱚᱞ ᱨᱮ ᱥᱮᱞᱮᱫ ᱠᱟᱛᱮ ᱨᱟᱡᱽᱟᱹᱨᱤ ᱡᱤᱭᱚᱱ ᱠᱤᱱ ᱮᱦᱚᱵ ᱞᱮᱫ ᱛᱟᱦᱮᱸᱫ ᱚᱱᱟᱛᱟᱭᱚᱢ ᱚᱠᱴᱚᱵᱚᱨ ᱒᱐᱐᱑ ᱥᱟᱞᱮᱨᱮ ᱜᱩᱡᱽᱨᱟᱛ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱯᱟᱦᱴᱟ ᱠᱷᱚᱱ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱛᱟᱦᱮᱸᱭᱮᱱᱟᱭ ᱾ ᱩᱱ ᱚᱠᱛᱚ ᱨᱮ ᱱᱟᱪᱟᱨ ᱨᱮ ᱧᱩᱨ ᱞᱮᱱ ᱜᱩᱡᱽᱨᱟᱛ ᱯᱚᱱᱚᱛ ᱟᱡᱟᱜ ᱪᱚᱢᱠᱚᱨᱚᱡ ᱨᱟᱡᱽᱨᱤᱛ ᱛᱮ ᱚᱱᱟ ᱠᱷᱚᱱᱮ ᱚᱣᱟᱨ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱜᱚᱴᱟ ᱴᱚᱴᱷᱟ ᱜᱮ ᱟᱡᱟᱜ ᱧᱩᱛᱩᱢ ᱟᱹᱰᱤ ᱦᱩᱞᱟᱹᱪᱟᱢᱠᱟ ᱭᱮᱱᱟ, ᱟᱹᱰᱤ ᱟᱹᱰᱤ ᱦᱚᱲ ᱠᱚ ᱵᱟᱰᱟᱭ ᱠᱮᱫᱮᱭᱟ ᱾ ᱚᱱᱠᱟᱛᱮ ᱨᱟᱡᱽᱟᱹᱨᱤ ᱛᱷᱚᱠ ᱨᱤ ᱟᱹᱰᱤ ᱢᱟᱨᱟᱝ ᱴᱷᱟᱶᱮ ᱟᱢᱮᱴ ᱠᱮᱜᱼᱟ ᱟᱨ ᱢᱟᱨᱟᱝ ᱢᱚᱱᱛᱨᱤ ᱦᱚᱸᱭ ᱵᱮᱱᱟᱣᱮᱱᱟ ᱾
ᱵᱮᱵᱮ ᱱᱟᱱᱚᱠᱤ
ᱵᱮᱵᱮ ᱱᱟᱱᱠᱤ (ᱯᱚᱧᱡᱟᱵᱤᱺ ਬੇਬੇ ਨਾਨਕੀ) (ᱡᱟᱱᱟᱢ ᱑᱔᱖᱔ - ᱑᱕᱑᱘) ᱥᱤᱠᱷ ᱫᱷᱚᱨᱚᱢ ᱨᱤᱱᱤᱡ ᱛᱷᱟᱯᱚᱱᱤᱭᱟ. ᱟᱨ ᱯᱩᱭᱞᱩ ᱜᱩᱨᱩ (ᱢᱟᱪᱮᱛ) ᱜᱩᱨᱩ ᱱᱟᱱᱚᱠ ᱫᱮᱵᱽ ᱤᱡ ᱢᱟᱨᱟᱝ ᱢᱤᱥᱨᱟ ᱟᱨᱵᱟᱝ ᱟᱡ ᱫᱟ.ᱭ ᱮ ᱛᱟᱦᱮᱸ ᱠᱟᱱᱟ ᱾ ᱵᱮᱵᱮ ᱱᱟᱱᱠᱤ ᱫᱚ ᱥᱤᱠᱷ ᱫᱷᱚᱨᱚᱢ ᱨᱤᱱᱤᱡ ᱢᱤᱫ ᱟ.ᱰᱤ ᱞᱚᱲᱟ ᱫᱷᱚᱨᱚᱢᱤᱭᱟ. ᱨᱩᱯ ᱮ ᱛᱟᱦᱮᱸ ᱠᱟᱱᱟ ᱟᱨ ᱯᱩᱭᱞᱩ ᱜᱩᱨᱩᱥᱤᱠᱷ ᱢᱮᱱᱛᱮ ᱩᱯᱨᱩᱢ ᱛᱟᱭ ᱢᱮᱱᱟᱜ-ᱟ ᱾ ᱩᱱᱤ ᱜᱮ ᱟᱡᱤᱡ ᱵᱚᱠᱚ ᱵᱚᱭᱦᱟ ᱦᱟᱜ "ᱵᱚᱸᱜᱟ ᱫᱟᱲᱮ" ᱩᱨᱩᱢ ᱧᱟᱢ ᱦᱚᱪᱚᱭᱤᱡ ᱫᱚ ᱯᱩᱭᱞᱩ ᱦᱚᱲ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱵᱮᱵᱮ ᱱᱟᱱᱠᱤ ᱭᱤᱡ ᱵᱟᱵᱟ ᱫᱚ ᱢᱮᱦᱛᱟ ᱠᱟᱞᱩ ᱟᱨ ᱟᱭᱳ ᱧᱩᱛᱩᱢ ᱫᱚ ᱛᱨᱩᱯᱛᱟ ᱛᱟᱦᱮᱸ ᱠᱟᱱᱟ ᱾ ᱞᱟᱦᱚᱨ (ᱱᱤᱛᱚᱜ ᱫᱚ ᱠᱚᱥᱩᱨ ᱦᱚᱱᱚᱛ) ᱥᱩᱨ ᱨᱮᱭᱟᱜ ᱪᱚᱦᱚᱞ ᱱᱟᱜᱟᱨ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱵᱮᱵᱮ ᱱᱟᱱᱠᱤᱭᱟᱜ ᱧᱩᱛᱩᱢ ᱫᱚ ᱟᱡ ᱨᱤᱱ ᱜᱚᱲᱚᱢ ᱟᱭᱳ-ᱵᱟᱵᱟ ᱦᱚᱛᱮᱛᱮ ᱫᱚᱦᱚ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱱᱟᱱᱠᱤᱭᱚᱱ ᱟ.ᱲᱟ. ᱧᱩᱛᱩᱢ ᱠᱷᱚᱱ ᱩᱱᱤᱭᱟᱜ ᱧᱩᱛᱩᱢ ᱫᱚ ᱱᱟᱱᱠᱤ ᱢᱮᱱᱛᱮ ᱫᱚᱦᱚ ᱮᱱᱟ ᱾ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱟᱡ ᱨᱤᱱ ᱢᱟᱢᱚ ᱟᱭᱳ-ᱵᱟᱵᱟᱦᱟᱜ ᱚᱲᱟᱜ ᱠᱟᱱᱟ ᱾ ᱵᱮᱵᱮ ᱟᱨ ᱡᱤ ᱫᱚ ᱢᱟ.ᱱ ᱨᱮᱭᱟᱜ ᱪᱤᱱᱦᱟ. ᱨᱩᱯ ᱛᱮ ᱟᱡᱟᱜ ᱧᱩᱛᱩᱢ ᱥᱟᱶ ᱡᱩᱲᱟ.ᱭ ᱛᱟᱦᱮᱸᱱᱟ ᱾ ᱵᱮᱵᱮ ᱟᱜ ᱵᱮᱵᱷᱟᱨ ᱫᱚ ᱢᱤᱫ ᱢᱟᱨᱟᱝ ᱢᱤᱥᱨᱟ ᱟᱨ ᱡᱤ ᱨᱮᱭᱟᱜ ᱞᱟᱜᱟᱛ ᱫᱚ ᱢᱟ.ᱱ ᱥᱚᱫᱚᱨ ᱞᱟ.ᱜᱤᱫ ᱜᱮ ᱵᱮᱵᱷᱟᱨᱚᱜ-ᱟ ᱾ ᱵᱮᱵᱮ ᱱᱟᱱᱠᱤ ᱫᱚ ᱑᱑ ᱵᱚᱪᱷᱚᱨ ᱩᱢᱮᱨ ᱨᱮᱜᱮ ᱠᱚ ᱡᱟᱶᱟᱭ ᱠᱟᱫᱮ ᱛᱟᱦᱮᱸᱫ ᱾ ᱚᱱᱟ ᱚᱠᱛᱚ ᱨᱮᱫᱚ ᱱᱚᱝᱠᱟ ᱜᱮ ᱠᱟ.ᱴᱤᱡ ᱵᱚᱭᱚᱭ ᱨᱮ ᱵᱟᱯᱞᱟᱜ ᱨᱮᱭᱟᱜ ᱨᱤᱛ ᱛᱟᱦᱮᱸ ᱠᱟᱱᱟ ᱾
ᱜᱷᱟᱨᱚᱸᱡᱽ
ᱵᱮᱵᱮ ᱱᱟᱱᱠᱤ ᱟᱜ ᱫᱚ ᱟᱡᱤᱡ ᱵᱚᱠᱚ ᱵᱚᱭᱦᱟ ᱥᱟᱶ ᱟ.ᱰᱤ ᱫᱩᱞᱟ.ᱲ ᱢᱚᱱᱮ ᱡᱤᱣᱤ ᱡᱩᱲᱟ.ᱭ ᱠᱟᱛᱮ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱜᱮ ᱟᱡᱤᱡ ᱵᱚᱭᱦᱟ ᱦᱟᱜ "ᱢᱟᱦᱟᱱ ᱟᱛᱢᱟ" ᱫᱚ ᱡᱚᱛᱚ ᱠᱷᱚᱱ ᱢᱟᱬᱟᱝ ᱨᱮ ᱪᱤᱱᱦᱟ.ᱣ ᱧᱟᱢ ᱟᱠᱟᱫᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱜᱩᱨᱩ ᱱᱟᱱᱚᱠ ᱠᱷᱚᱱ ᱢᱚᱬᱮ ᱥᱮᱨᱢᱟ ᱢᱟᱨᱟᱝ ᱮ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟ.ᱱ ᱟᱡ ᱢᱤᱫ ᱟᱭᱳᱣᱟᱜ ᱴᱷᱟᱶ ᱮ ᱛᱚᱨᱟᱣ ᱟᱠᱟᱫᱼᱟ ᱾ ᱩᱱᱤ ᱵᱟᱝ ᱫᱚ ᱠᱷᱟ.ᱞᱤ ᱟᱡ ᱵᱟᱵᱟ ᱴᱷᱮᱱ ᱠᱷᱚᱱ ᱜᱩᱨᱩ ᱱᱟᱱᱚᱠ ᱮ ᱨᱩᱠᱷᱤᱭᱟ. ᱟᱠᱟ ᱫᱮᱭᱟ ᱩᱱᱤ ᱢᱟ ᱫᱩᱞᱟ.ᱲ ᱦᱚᱸ ᱡᱤᱣᱤ ᱟᱞᱟᱭ ᱠᱟᱛᱮᱭ ᱫᱩᱞᱟ.ᱲ ᱟᱠᱟ ᱫᱮᱭᱟ ᱾ ᱜᱩᱨᱩ ᱱᱟᱱᱚᱠ ᱫᱮᱵᱽ ᱫᱚ ᱵᱮᱵᱮ ᱱᱟᱱᱠᱤ ᱥᱟᱶ ᱛᱟᱦᱮᱸᱱ ᱞᱟ.ᱜᱤᱫ ᱠᱚ ᱵᱷᱮᱡᱟ ᱞᱮᱫᱮᱭᱟ ᱛᱤᱱ ᱡᱚᱦᱚᱜ ᱩᱱᱤ ᱥᱩᱢᱩᱝ ᱑᱕ ᱵᱚᱨᱥᱚ ᱵᱚᱭᱚᱥ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱯᱷᱩᱨᱜᱟ.ᱞ ᱛᱷᱟᱯᱚᱱ ᱞᱟ.ᱜᱤᱫ ᱛᱮ ᱵᱮᱵᱮ ᱱᱟᱱᱠᱤ ᱫᱚ ᱩᱱᱤ ᱞᱟ.ᱜᱤᱫ ᱢᱤᱫ ᱵᱟ.ᱦᱩᱭ ᱛᱚᱞᱟᱥ ᱠᱮᱫᱮᱭᱟ ᱾ ᱵᱮᱵᱮ ᱱᱟᱱᱠᱤ ᱫᱚ ᱟᱡ ᱡᱟᱶᱟᱭ ᱥᱟᱶ ᱢᱟᱛᱟ ᱥᱩᱞᱚᱠᱷᱱᱤ ᱠᱤᱱ ᱯᱟᱱᱛᱮ ᱠᱮᱫᱮᱭᱟ ᱜᱩᱨᱩ ᱱᱟᱱᱚᱠ ᱫᱮᱵᱽ ᱵᱟᱯᱞᱟ ᱠᱟᱭ ᱞᱟ.ᱜᱤᱫ ᱛᱮ ᱾ ᱵᱮᱵᱮ ᱱᱟᱱᱠᱤ ᱨᱤᱱ ᱜᱤᱫᱽᱨᱟ. ᱵᱟᱠᱚ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱩᱱᱤ ᱫᱚ ᱟᱡ ᱨᱤᱱ ᱵᱚᱠᱚ ᱠᱚᱲᱟ ᱨᱤᱱ ᱜᱤᱫᱽᱨᱟ., ᱥᱨᱤ ᱪᱟᱸᱫᱽ ᱟᱨ ᱞᱚᱠᱷᱢᱤ ᱪᱟᱸᱫᱽ ᱡᱚᱛᱚᱱ ᱦᱟᱨᱟ ᱨᱮᱭ ᱜᱚᱲᱚ ᱟᱫᱮ ᱛᱟᱦᱮᱸᱫ ᱾ ᱵᱮᱵᱮ ᱱᱟᱱᱠᱤ ᱫᱚ ᱜᱩᱨᱩ ᱱᱟᱱᱚᱠ ᱫᱮᱵᱽ ᱤᱡ ᱯᱩᱭᱞᱩ ᱯᱷᱚᱞᱚᱣᱚᱨ ᱞᱮᱠᱟᱛᱮ ᱩᱯᱨᱩᱢ ᱛᱟᱭ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱫᱤᱱ ᱥᱟᱨᱟ ᱜᱮ ᱜᱩᱨᱩ ᱱᱟᱱᱚᱠ ᱞᱟ.ᱜᱤᱫ ᱟᱞᱟᱭ ᱮ ᱛᱟᱦᱮᱸ ᱠᱟᱱᱟ ᱾
ᱜᱩᱨ
ᱵᱮᱵᱮ ᱱᱟᱱᱚᱠᱤ ᱟᱜ ᱜᱩᱨ ᱫᱚ ᱑᱕᱑᱘ ᱥᱟᱞᱮᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱢᱩᱪᱟ.ᱫ ᱟᱸᱥ ᱫᱚ ᱛᱟᱦᱮᱸ ᱠᱟᱱᱟ ᱡᱮ ᱟᱡᱤᱡ ᱵᱚᱠᱚ ᱠᱚᱧᱟ ᱜᱩᱨᱩ ᱱᱟᱱᱚᱠ ᱫᱮᱵᱽ ᱟᱡᱟᱜ ᱢᱩᱪᱟ.ᱫ ᱫᱤᱱ ᱨᱮᱫᱚ ᱟᱡ ᱥᱟᱞᱟᱜ ᱮ ᱛᱟᱦᱮᱸᱱ ᱢᱟ ᱢᱮᱱᱛᱮ ᱾ ᱟᱡᱟᱜ ᱢᱩᱪᱟ.ᱫ ᱥᱟᱦᱮᱫ ᱫᱚ ᱡᱚᱯᱩᱡᱤ ᱥᱟᱦᱮᱵᱽ ᱟᱜ ᱠᱟᱛᱷᱟ ᱟᱸᱡᱚᱢ ᱟᱸᱡᱚᱢ ᱛᱮ ᱦᱟ.ᱯᱤ ᱥᱟ.ᱨᱤ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱱᱤᱢᱟᱲᱤ ᱯᱟᱹᱨᱥᱤ
ᱱᱤᱢᱟᱲᱤ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱭᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱱᱤᱢᱟᱲ ᱴᱚᱴᱷᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱯᱟᱪᱮ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱤᱢᱟᱲ ᱴᱚᱴᱷᱟ ᱫᱚ ᱢᱚᱦᱟᱨᱟᱥᱴᱨᱚ ᱥᱩᱨ ᱢᱟᱞᱣᱟ ᱨᱮᱭᱟᱜ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱱᱤᱢᱟᱲᱤ ᱯᱟᱹᱨᱥᱤ ᱨᱚᱲᱼᱮᱫ ᱦᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ : ᱵᱟᱲᱣᱟᱱᱤ, ᱠᱷᱟᱸᱰᱣᱟ, ᱵᱟᱲᱣᱟᱦ ᱠᱷᱟᱨᱜᱚᱱ, ᱵᱩᱨᱦᱟᱱᱯᱩᱨ, ᱵᱮᱫᱤᱭᱟ, ᱥᱟᱱᱟᱣᱟᱫᱽ ᱟᱨ ᱫᱷᱟᱨ, ᱦᱟᱨᱫᱟ ᱟᱨ ᱮᱛᱚᱢ ᱫᱮᱣᱟᱥ ᱦᱚᱱᱚᱛ ᱨᱮᱭᱟᱜ ᱟᱫᱚᱢ ᱡᱟᱭᱜᱟ ᱨᱮ ᱾ ᱱᱤᱢᱟᱲᱤ ᱯᱟᱹᱨᱥᱤ ᱨᱮᱱ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱫᱚᱠᱚ ᱦᱩᱭᱩᱜ ᱠᱟᱱᱟ ᱜᱳᱣᱨᱤᱥᱚᱝᱠᱚᱨ ᱥᱚᱨᱢᱟ, ᱨᱟᱢᱱᱟᱨᱟᱭᱚᱱ ᱩᱯᱟᱫᱽᱫᱷᱟᱭ ᱮᱱᱟᱢ ᱾
ᱱᱤᱢᱟᱲᱤ ᱫᱚ ᱢᱩᱬᱩᱛ ᱠᱷᱟᱨᱜᱚᱱ, ᱵᱟᱲᱣᱟᱱᱤ ᱟᱨ ᱠᱷᱟᱸᱰᱣᱟ ᱦᱚᱱᱚᱛ ᱨᱮᱠᱚ ᱨᱚᱲᱟ ᱾
ᱥᱟᱶᱦᱮᱫ
ᱱᱤᱢᱟᱲᱤ ᱯᱟᱹᱨᱥᱤ ᱨᱮᱱ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱫᱚᱠᱚ ᱠᱚ ᱦᱩᱭᱩᱜ ᱠᱟᱱᱟ ᱨᱟᱢᱱᱟᱨᱟᱭᱚᱱ ᱩᱯᱟᱫᱽᱫᱷᱟᱭ, ᱢᱚᱦᱟᱫᱮᱣ ᱯᱨᱚᱥᱟᱫᱽ ᱪᱚᱛᱩᱨᱵᱮᱫᱤ, ᱯᱨᱚᱵᱷᱟᱠᱟᱨ ᱡᱤ ᱫᱩᱫᱮᱭ, ᱡᱤᱵᱚᱱ ᱡᱳᱥᱤ ᱮᱱᱟᱢ ᱠᱚ ᱾ ᱢᱚᱦᱟᱫᱮᱣ ᱯᱨᱚᱥᱟᱫᱽ ᱪᱚᱛᱩᱨᱵᱮᱫᱤ ᱮ ᱚᱼᱚᱞ ᱟᱠᱟᱫ "ᱟᱢᱢᱟᱨ ᱵᱳᱞ" ᱵᱷᱚᱜᱽᱵᱚᱫ ᱜᱤᱛᱟ ᱨᱮᱭᱟᱜ ᱛᱚᱨᱡᱚᱢᱟ ᱟᱨ "ᱢᱚᱫᱷᱭᱚ" ᱫᱚ ᱦᱩᱭᱩᱜ ᱠᱟᱱᱟ ᱱᱤᱢᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱯᱩᱭᱞᱩ ᱢᱚᱦᱟᱠᱟᱵᱭᱚ ᱾ ᱯᱨᱚᱵᱷᱟᱠᱟᱨ ᱡᱤ ᱫᱩᱫᱮᱭ ᱥᱤᱧᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱴᱷᱮᱱ ᱠᱷᱚᱱ ᱥᱟᱶᱦᱮᱫ ᱢᱟᱹᱱ ᱮ ᱧᱟᱢ ᱟᱠᱟᱫᱟ ᱾ ᱩᱱᱤ ᱫᱚ ᱳᱸᱢᱠᱟᱨᱮᱥᱚᱨ ᱨᱮᱭᱟᱜ ᱥᱤᱵ ᱡᱳᱛᱤᱨᱞᱤᱝᱜᱚ ᱴᱷᱟᱹᱶ ᱨᱮᱭᱟᱜ ᱥᱤᱨ ᱨᱮ ᱢᱮᱱᱟᱜ ᱵᱚᱲᱣᱟᱦᱟ ᱧᱩᱛᱩᱢᱟᱱ ᱢᱤᱫ ᱦᱩᱰᱤᱝ ᱥᱚᱦᱚᱨ ᱨᱮᱱ ᱛᱟᱦᱮᱱᱟ ᱾ ᱩᱱᱤ ᱟᱭᱢᱟ ᱜᱟᱱ ᱩᱥᱩᱞ ᱯᱤᱸᱰᱟᱹ (ᱥᱴᱮᱡ) ᱜᱟᱭᱟᱱ ᱮ ᱠᱚᱨᱟᱣ ᱟᱠᱟᱫᱟ ᱾ ᱩᱱᱤ ᱫᱚ ᱨᱟᱢ ᱫᱟᱫᱟ ᱨᱮᱱ ᱪᱮᱞᱟ ᱮ ᱛᱟᱸᱦᱮ ᱠᱟᱱᱟ ᱟᱨ ᱜᱷᱟᱱᱮ ᱜᱮ ᱠᱷᱟᱸᱰᱣᱟ ᱮ ᱪᱟᱞᱟᱜ ᱠᱟᱱᱟ ᱛᱟᱸᱦᱮᱱᱟ ᱾ ᱩᱱᱤ ᱫᱚ ᱱᱮᱛᱟᱨ ᱦᱚᱸ "ᱜᱟᱢᱢᱟᱛ, ᱥᱚᱣᱟᱝ" ᱞᱮᱠᱟᱱ ᱥᱮᱨᱮᱧ ᱞᱟᱹᱜᱤᱫ ᱮ ᱵᱟᱲᱟᱭᱚᱜᱼᱟ ᱾ ᱩᱱᱤ ᱫᱚ ᱢᱤᱫ ᱢᱟᱪᱮᱫ ᱦᱚᱸᱭ ᱛᱟᱸᱦᱮ ᱠᱟᱱᱟ ᱾ ᱩᱱᱤᱭᱟᱜ "ᱴᱷᱩᱢᱠᱟ" ᱧᱩᱛᱩᱢ ᱯᱚᱛᱚᱵ ᱠᱚ ᱠᱷᱚᱱ ᱢᱤᱫ ᱯᱚᱱᱚᱛ ᱞᱟᱹᱜᱤᱫ ᱤᱥᱩᱨᱩ ᱟᱠᱟᱫᱮᱢᱤ ᱠᱷᱚᱱ ᱢᱟᱹᱱ ᱠᱚ ᱪᱟᱞᱟᱫᱮ ᱛᱟᱸᱦᱮᱱᱟ ᱾ ᱑᱓ ᱢᱟᱨᱪ ᱑᱙᱙᱗ ᱨᱮ ᱩᱱᱤ ᱫᱚᱸᱭ ᱵᱚᱸᱜᱟ ᱛᱟᱞᱟ ᱞᱮᱱᱟ ᱾
ᱟᱠᱨᱟᱢ ᱠᱷᱟᱱ
ᱢᱳᱦᱟᱢᱢᱚᱫᱽ ᱟᱠᱨᱟᱢ ᱦᱩᱥᱮᱱ ᱠᱷᱟᱱ (ᱡᱟᱱᱟᱢ: ᱑ ᱱᱚᱵᱷᱮᱢᱵᱚᱨ ᱑᱙᱖᱘) ᱫᱚ ᱥᱟᱵᱮᱠ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱠᱟᱱᱟᱭ ᱡᱟᱸᱦᱟᱸᱭ ᱫᱚ ᱑᱙᱙᱘ ᱠᱷᱚᱱ ᱒᱐᱐᱓ ᱥᱮᱨᱢᱟ ᱫᱷᱟᱹᱵᱤᱡ ᱘ ᱜᱚᱴᱟᱝ ᱴᱮᱥᱴ,᱔᱔ ᱜᱚᱴᱟᱝ ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱨᱮᱭ ᱜᱟᱛᱮᱣ ᱟᱠᱟᱱᱟ᱾ ᱩᱱᱤ ᱫᱚ ᱑᱕ ᱜᱚᱴᱟᱝ ᱥᱤᱢᱤᱛᱚ ᱳᱵᱷᱟᱨ ᱨᱮᱱᱟᱜ ᱜᱟᱛᱮ ᱨᱮᱦᱚᱸ ᱵᱟᱝᱞᱟᱫᱮᱥ ᱯᱚᱠᱦᱮ ᱱᱮᱛᱨᱤᱛᱛᱚᱭ ᱮᱢ ᱟᱠᱟᱫᱟ᱾ ᱟᱠᱨᱟᱢ ᱠᱷᱟᱱ ᱫᱚ ᱪᱚᱴᱴᱚᱜᱨᱟᱢ ᱵᱤᱵᱷᱟᱜᱽ ᱯᱟᱦᱴᱟ ᱠᱷᱚᱱ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾
ᱴᱮᱥᱴ ᱠᱨᱤᱠᱮᱴ
ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱫᱚᱞ ᱟᱜ ᱩᱰᱷᱟᱹᱱ ᱴᱮᱥᱴ ᱜᱟᱛᱮ ᱠᱷᱚᱱ ᱘ ᱜᱚᱴᱟᱝ ᱴᱮᱥᱴᱮ ᱜᱟᱛᱮᱣ ᱟᱠᱟᱱᱟ᱾ ᱴᱮᱥᱴ ᱜᱟᱛᱮ ᱨᱮ ᱩᱱᱤᱭᱟᱜ ᱵᱮᱴᱤᱝ ᱜᱚᱲ ᱑᱖ᱹ᱑᱘ ᱟᱨ ᱡᱟᱹᱥᱛᱤ ᱨᱟᱱ ᱔᱔ ᱡᱟᱸᱦᱟᱸ ᱫᱚ ᱒᱐᱐᱑ ᱥᱮᱨᱢᱟ ᱨᱮ ᱡᱤᱢᱵᱟᱵᱩᱭᱮ ᱵᱤᱨᱩᱫᱷ ᱮ ᱠᱚᱨᱟᱣ ᱞᱮᱫᱟ᱾
ᱢᱤᱫ ᱢᱟᱦᱟᱨᱤ ᱠᱨᱤᱠᱮᱴ
᱑᱙᱘᱘ ᱥᱮᱨᱢᱟ ᱨᱮᱱᱟᱜ ᱚᱠᱴᱚᱵᱚᱨ ᱪᱟᱸᱫᱚ ᱟᱠᱨᱟᱢ ᱠᱷᱟᱱ ᱟᱜ ᱢᱤᱫ ᱢᱟᱦᱟᱨᱤ ᱠᱨᱤᱠᱮᱴ ᱨᱮ ᱮᱛᱦᱚᱵ ᱦᱩᱭ ᱞᱮᱱ ᱛᱟᱭᱟ᱾ ᱘ ᱱᱚᱢᱵᱚᱨ ᱨᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱜᱟᱛᱮ ᱨᱮ ᱯᱷᱮᱰ ᱠᱟᱛᱮ ᱩᱱᱤ ᱓᱕ ᱵᱚᱞ ᱨᱮ ᱒᱑ ᱨᱟᱱᱮ ᱠᱚᱨᱟᱣ ᱞᱮᱫᱟ᱾ ᱑᱙᱙᱕ ᱥᱮᱨᱢᱟ ᱨᱮ ᱥᱟᱨᱡᱟ ᱨᱮ ᱦᱩᱭᱞᱮᱱ ᱮᱥᱤᱭᱟ ᱠᱟᱯ ᱠᱨᱤᱠᱮᱴ ᱜᱟᱛᱮ ᱨᱮ ᱩᱱᱤ ᱫᱚ ᱵᱟᱝᱞᱟᱫᱮᱥ ᱫᱚᱞ ᱨᱮᱱ ᱠᱮᱯᱴᱮᱱ ᱦᱤᱥᱟᱹᱵᱛᱮᱭ ᱜᱟᱛᱮᱞᱮᱱᱟ᱾ ᱑᱙᱙᱗ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱨᱮ ᱟᱠᱨᱟᱢ ᱠᱷᱟᱱ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱢᱚᱬᱮ ᱜᱮᱞᱮ ᱨᱟᱱ ᱞᱮᱫᱟ᱾ ᱚᱱᱟ ᱜᱟᱛᱮᱨᱮ ᱩᱱᱤ ᱟᱨ ᱚᱴᱦᱟᱨ ᱟᱞᱤ ᱠᱷᱟᱱ ᱑᱑᱐ ᱨᱟᱱ ᱨᱮᱱᱟᱜ ᱡᱩᱴᱤ ᱠᱤᱱ ᱵᱮᱱᱟᱣ ᱞᱮᱫᱟ᱾ ᱢᱤᱫ ᱢᱟᱦᱟᱨᱤ ᱜᱟᱛᱮᱨᱮ ᱩᱱᱤᱭᱟᱜ ᱡᱚᱛᱚᱠᱷᱚᱱ ᱞᱟᱹᱴᱩ ᱨᱟᱱ ᱖᱕ ᱫᱚ ᱑᱙᱙ ᱥᱮᱨᱢᱟ ᱨᱮ ᱠᱮᱱᱤᱭᱟ ᱵᱤᱨᱩᱫᱷ ᱨᱮᱭ ᱠᱚᱨᱟᱣ ᱞᱮᱫᱟ᱾ ᱑᱙᱙᱙ ᱟᱨ ᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱨᱮ ᱟᱠᱨᱟᱢ ᱠᱷᱟᱱᱮ ᱜᱟᱛᱮᱣ ᱟᱠᱟᱱᱟ᱾ ᱑᱙᱙᱙ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱥᱟᱶ ᱡᱮᱜᱮᱛ ᱠᱟᱯ ᱨᱮ ᱔᱒ ᱨᱟᱱ ᱠᱟᱛᱮ ᱚᱱᱟ ᱜᱟᱛᱮ ᱡᱤᱛᱟᱹᱣ ᱨᱮ ᱟᱠᱨᱟᱢ ᱠᱷᱟᱱᱟᱜ ᱞᱟᱹᱴᱩ ᱮᱱᱮᱢ ᱛᱟᱸᱦᱮᱸᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱟᱨᱟᱠ ᱢᱮᱦᱛᱟ
ᱛᱟᱨᱟᱠ ᱢᱮᱦᱛᱟ ᱫᱚ ᱢᱤᱫᱴᱮᱱ ᱥᱤᱧᱚᱛ ᱫᱤᱥᱚᱢ ᱨᱮᱱ ᱚᱱᱚᱞᱤᱭᱟᱹ, ᱞᱟᱪᱷᱟᱲᱤᱭᱟᱹ ᱟᱨ ᱜᱟᱭᱱᱟᱦᱟ ᱠᱟᱱᱟᱭ| ᱩᱱᱤ ᱫᱚ ᱜᱩᱡᱽᱨᱟᱛᱤ ᱯᱟᱹᱨᱥᱤ ᱨᱮᱭᱟᱜ ᱫᱩᱱᱤᱭᱟ ᱱᱮ ᱩᱱᱫᱷᱟ ᱪᱟᱥᱢᱟ ᱥᱮ "ᱫᱷᱟᱹᱨᱛᱤ ᱨᱮᱭᱟᱜ ᱩᱞᱴᱟᱹ ᱪᱚᱥᱢᱟ" ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ| ᱩᱱᱤ ᱫᱫᱚ ᱟᱹᱹᱰᱤ ᱟᱭᱢᱟ ᱱᱟᱴᱚᱠ ᱜᱩᱡᱨᱽᱟᱴᱴᱤ ᱯᱟᱹᱨᱥᱤ ᱛᱮᱭᱮ ᱛᱚᱨᱡᱚᱢᱟ ᱞᱮᱫᱟ, ᱩᱱᱤ ᱫᱚ ᱜᱩᱡᱽᱨᱟᱴᱤ ᱱᱟᱴᱚᱠ ᱫᱩᱱᱤᱭᱟᱹ ᱨᱮ ᱢᱤᱫᱴᱮᱱ ᱩᱯᱨᱩᱢ ᱧᱩᱛᱩᱢ ᱠᱟᱱ ᱛᱟᱭ ᱜᱮᱭᱟ | '
ᱱᱟᱴᱠ ᱯᱟᱹᱦᱤᱞ ᱮᱢᱦᱟᱠᱤᱭᱟᱹ ᱪᱤᱛᱨᱚᱞᱤᱠᱷᱟ ᱨᱮ ᱚᱰᱚᱠ ᱞᱮᱱᱟ ᱢᱟᱨᱪ ᱑᱙᱗᱑ ᱥᱮᱨᱢᱟ ᱨᱮ ᱟᱨ ᱩᱱ ᱠᱷᱚᱱ ᱜᱮ ᱱᱟᱦᱟᱜ ᱦᱟᱹᱵᱤᱡ ᱵᱷᱤᱱᱟᱹ ᱵᱷᱤᱱᱟᱹ ᱥᱟᱛᱷᱟᱢ ᱠᱚ ᱥᱚᱫᱚᱨᱚᱜ ᱠᱟᱱᱟ| ᱩᱱᱤ ᱫᱚ ᱘᱐ ᱜᱚᱴᱟᱝ ᱯᱚᱛᱚᱵ ᱠᱚᱭ ᱪᱷᱟᱯ ᱚᱪᱚᱞᱮᱫᱟ, ᱯᱮᱭᱟ ᱫᱚ ᱜᱩᱡᱽᱨᱟᱴᱤ ᱵᱮᱣᱨᱟ ᱥᱟᱠᱟᱢ "ᱫᱤᱵᱽᱭᱟ ᱵᱷᱟᱥᱠᱟᱨ" ᱚᱞ ᱨᱮᱭᱟᱜ ᱩᱢᱩᱞ ᱯᱟᱧᱡᱟ ᱠᱟᱛᱮ ᱚᱞ ᱟᱠᱟᱱᱟ, ᱟᱨ ᱵᱟᱹᱠᱤ ᱠᱚ ᱛᱟᱠᱟᱨ ᱢᱮᱦᱛᱟ ᱠᱟ ᱩᱞᱴᱟ  ᱪᱟᱥᱢᱟ ᱨᱮᱭᱟᱜ ᱩᱢᱩᱞ ᱯᱟᱧᱡᱟ ᱠᱟᱛᱮ ᱚᱞ ᱟᱠᱟᱱᱟ
᱒᱐᱐᱘ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮᱭᱟᱜ ᱡᱚᱱᱚᱯᱨᱤᱭᱚ ᱥᱟᱝᱜᱤᱧ ᱧᱮᱧᱮᱞ ᱫᱷᱟᱨᱟ ᱴᱤ-ᱵᱷᱤ ᱨᱮ ᱩᱱᱤᱭᱟᱜ ᱚᱞ ᱨᱮᱭᱟᱜ ᱩᱢᱩᱞ ᱯᱟᱧᱡᱟ ᱠᱟᱛᱮ ᱛᱟᱨᱟᱠ ᱢᱮᱦᱛᱟ ᱩᱞᱴᱟ ᱪᱟᱥᱢᱟ ᱩᱫᱩᱜ ᱥᱚᱫᱚᱨ ᱞᱮᱱᱟ। |
ᱮᱥᱠᱟᱨ ᱡᱤᱭᱚᱱ
ᱩᱱᱤ ᱫᱚ ᱜᱩᱡᱽᱨᱟᱴ ᱨᱮᱭᱟᱜ ᱟᱦᱟᱢᱫᱟᱵᱟᱫᱽ ᱱᱟᱝᱜᱽᱨᱟᱦᱟ ᱨᱮ ᱟᱡ ᱨᱮᱱ ᱫᱚᱥᱟᱨ ᱮᱨᱟᱛ ᱤᱱᱫᱩ ᱥᱟᱶ ᱛᱮᱭᱮ ᱛᱟᱦᱮᱱ ᱠᱟᱱ ᱛᱟᱦᱮᱸᱠᱟᱱᱟ| ᱩᱱᱤ ᱨᱮᱱ ᱯᱟᱹᱦᱤᱞ ᱮᱨᱟᱛ ᱤᱞᱟᱣ ᱥᱟᱶᱛᱮ ᱦᱚᱸ ᱚᱱᱟ ᱟᱯᱟᱨᱴᱢᱮᱱᱴ ᱨᱮ ᱜᱮᱭᱮ ᱛᱟᱦᱮᱸᱱᱠᱟᱱ ᱛᱟᱦᱮᱸᱠᱟᱱᱟ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱟᱭᱱᱟᱦᱟ
ᱡᱟᱸᱜᱟ
ᱡᱟᱸᱜᱟ ᱨᱮᱱᱟᱜ ᱮᱞ
ᱡᱤᱵᱽ ᱡᱤᱭᱟᱹᱞᱤ ᱵᱷᱤᱛᱨᱤ ᱨᱮ ᱢᱟᱹᱱᱢᱤ ᱥᱮ ᱪᱮᱬᱮ ᱪᱤᱯᱲᱩ ᱠᱚᱣᱟᱜ ᱫᱚ ᱵᱟᱨᱮᱭᱟ ᱡᱟᱸᱜᱟ ᱢᱮᱱᱟᱜᱼᱟ ᱾ ᱟᱨ ᱰᱟᱝᱜᱽᱨᱟ, ᱢᱮᱨᱚᱢ, ᱵᱷᱤᱰᱤ, ᱛᱟᱹᱨᱩᱵ, ᱵᱤᱡᱤ, ᱨᱩᱸᱰᱟᱹ ᱱᱚᱝᱠᱟᱱ ᱠᱚ ᱡᱤᱵᱽ ᱟᱜ ᱫᱚ ᱯᱩᱱᱭᱟᱹ ᱡᱟᱸᱜᱟ ᱢᱮᱱᱟᱜ ᱛᱟᱠᱚᱣᱟ ᱾ ᱚᱨᱛᱷᱚᱯᱚᱰ ᱡᱤᱵᱽ ᱟᱜ ᱫᱚ ᱯᱩᱱ ᱡᱚᱲᱟ ᱥᱮ ᱛᱩᱨᱩᱭ ᱡᱚᱲᱟ ᱡᱟᱸᱜᱟ ᱢᱮᱱᱟᱜ ᱛᱟᱠᱚᱣᱟ ᱾ ᱱᱟᱱᱟ ᱦᱩᱱᱟᱹᱨ ᱛᱤᱡᱩ ᱠᱚᱣᱟᱜ ᱫᱚ ᱘, ᱑᱒, ᱑᱔ ᱡᱚᱲᱟ ᱦᱚᱸ ᱡᱟᱸᱜᱟ ᱢᱮᱱᱟᱜ ᱛᱟᱠᱚᱣᱟ ᱾ ᱤᱱᱟᱹ ᱵᱟᱫᱽ ᱠᱟᱛᱮ ᱦᱚᱸ ᱢᱤᱫ ᱥᱟᱭ, ᱢᱤᱫ ᱥᱟᱥᱟᱭ ᱡᱚᱲᱟ ᱡᱟᱸᱜᱟ ᱦᱚᱸ ᱟᱭᱢᱟ ᱛᱤᱡᱩ ᱠᱚᱣᱟᱜ ᱢᱮᱱᱟᱜᱼᱟ ᱾
ᱢᱟᱹᱱᱢᱤᱭᱟᱜ ᱡᱟᱸᱜᱟ
ᱢᱟᱹᱱᱢᱤ ᱟᱜ ᱡᱟᱸᱜᱟ ᱫᱚ ᱵᱟᱨᱮᱭᱟ ᱜᱮᱭᱟ ᱾ ᱜᱩᱱᱴᱷᱤ ᱞᱟᱛᱟᱨ ᱠᱷᱚᱱ ᱡᱟᱸᱜᱟ ᱠᱚ ᱢᱮᱛᱟᱜᱼᱟ ᱾ ᱵᱟᱨ ᱡᱟᱸᱜᱟ ᱡᱤᱵᱽ ᱵᱟᱫ ᱠᱟᱛᱮ ᱯᱩᱱ ᱡᱟᱸᱜᱟ ᱡᱤᱵᱽ ᱠᱚ ᱫᱚ ᱞᱟᱦᱟ ᱠᱟᱴᱟ ᱛᱤ ᱞᱮᱠᱟ ᱦᱚᱸ ᱠᱩ ᱵᱮᱵᱷᱟᱨᱟ ᱾ ᱜᱤᱫᱽᱨᱟᱹ ᱡᱟᱱᱟᱢᱚᱜ ᱞᱟᱦᱟᱨᱮ ᱜᱮ ᱜᱚᱜᱚ ᱟᱜ ᱞᱟᱡ ᱨᱮᱜᱮ ᱢᱟᱹᱱᱢᱤ ᱟᱜ ᱡᱟᱸᱜᱟ ᱫᱚ ᱵᱮᱱᱟᱣ ᱯᱩᱨᱟᱹᱜᱼᱟ ᱾ ᱟᱫᱚ ᱡᱟᱱᱟᱢ ᱛᱟᱭᱚᱢ ᱦᱚᱲᱢᱚ ᱥᱟᱶᱛᱮ ᱢᱤᱞ ᱠᱟᱛᱮ ᱡᱟᱸᱜᱟ ᱦᱚᱸ ᱦᱟᱨᱟᱜᱼᱟ ᱾ ᱜᱚᱴᱟ ᱦᱚᱲᱢᱚ ᱨᱮᱱᱟᱜ ᱦᱟᱢᱟᱞ ᱫᱚ ᱡᱟᱸᱜᱟ ᱪᱮᱛᱟᱱ ᱨᱮᱜᱮ ᱛᱟᱦᱮᱸᱱᱟ ᱾ ᱡᱤᱵᱽ ᱡᱤᱭᱟᱹᱞᱤ ᱫᱚ ᱢᱤᱫ ᱡᱟᱸᱜᱟ ᱫᱚ ᱵᱟᱹᱠᱚ ᱦᱩᱭᱩᱜᱼᱟ ᱾ ᱡᱤᱵᱽ ᱡᱤᱭᱟᱹᱞᱤ ᱵᱷᱤᱛᱨᱤ ᱨᱮ ᱡᱟᱸᱜᱟ ᱫᱚ ᱡᱚᱲᱟ ᱜᱮ ᱦᱩᱭᱩᱜᱼᱟ ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱠᱟᱴᱟ
ᱫᱤᱱᱟᱸᱡᱽᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ
ᱫᱤᱱᱟᱸᱡᱷᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱤᱴᱴᱮ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱫᱤᱱᱟᱸᱡᱽᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱩᱛᱟᱹᱨᱮ ᱠᱟᱦᱟᱨᱚᱞ ᱩᱯᱚᱡᱮᱞᱟ, ᱯᱩᱨᱩᱵᱨᱮ ᱪᱤᱱᱤᱨᱵᱚᱱᱫᱚᱨ ᱩᱯᱚᱡᱮᱞᱟ ᱫᱟᱹᱠᱷᱤᱱ ᱨᱮ ᱯᱚᱥᱪᱤᱢ ᱵᱝᱜᱳ ,ᱯᱟᱥᱪᱤᱢ ᱨᱮ ᱵᱤᱨᱚᱞ ᱩᱯᱚᱡᱮᱞᱟ᱾
ᱥᱩᱢᱩᱝ
᱓᱕᱔.᱗᱓ ᱵᱚᱨᱜᱚ ᱠᱤᱞᱳᱢᱤᱴᱟᱨ᱾
ᱠᱷᱚᱭᱨᱟᱥᱚᱞ ᱵᱚᱱᱚᱛ
ᱠᱷᱚᱭᱨᱟᱥᱚᱞ (ᱡᱟᱦᱟᱸ ᱫᱚ ᱠᱷᱚᱭᱨᱟᱥᱳᱞ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱤᱣᱲᱤ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ ᱾
ᱢᱤᱫ ᱧᱮᱱᱮᱞ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱚᱛᱱᱚᱜ ᱞᱮᱠᱟᱛᱮ ᱢᱟᱨᱮᱱᱟᱜ ᱨᱟᱲ ᱴᱚᱴᱷᱟ ᱨᱮᱭᱟᱜ ᱢᱤᱫᱴᱟᱝ ᱦᱤᱸᱥ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱦᱤᱸᱥ ᱫᱚ ᱢᱩᱬᱩᱫ ᱞᱮᱠᱟᱛᱮ ᱪᱷᱳᱴᱳᱱᱟᱜᱽᱯᱩᱨ ᱯᱞᱮᱴᱚ ᱨᱮᱭᱟᱜ ᱯᱟᱥᱱᱟᱣ ᱦᱤᱸᱥ ᱠᱟᱱᱟ᱾ ᱱᱚᱶᱟ ᱴᱚᱴᱷᱟ ᱨᱮ ᱡᱟᱹᱥᱛᱤᱜᱮ ᱪᱷᱟᱹᱲ ᱟᱨᱟᱜ ᱢᱚᱨᱟᱢ, ᱠᱚᱢ ᱩᱵᱽᱡᱟᱹᱣ ᱟᱱ ᱦᱟᱥᱟ ᱢᱮᱱᱟᱜᱼᱟ ᱾ ᱥᱟᱢᱟᱝ ᱥᱮᱫ ᱨᱮ ᱚᱡᱚᱭ, ᱵᱚᱠᱨᱮᱥᱥᱚᱨ, ᱢᱳᱨ, ᱟᱨ ᱵᱨᱟᱦᱢᱚᱱᱤ ᱜᱟᱰᱟ ᱞᱮᱠᱟᱱ ᱢᱩᱲᱩᱫ ᱜᱟᱰᱟ ᱠᱚ ᱨᱮᱭᱟᱜ ᱞᱤᱸᱜᱤᱱ ᱯᱩᱞᱤ ᱛᱮ ᱩᱵᱽᱡᱟᱹᱣ ᱚᱛ ᱦᱟᱥᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱭᱟᱜ ᱜᱩᱴ ᱦᱤᱸᱥᱨᱮ ᱥᱩᱢᱩᱝ ᱓.᱕% ᱵᱤᱨ ᱢᱮᱱᱟᱜᱼᱟ ᱾ ᱮᱱᱛᱮᱨᱮᱦᱚᱸ ᱦᱚᱱᱚᱛ ᱨᱮ ᱠᱩᱭᱞᱟᱹ ᱧᱟᱢᱚᱜᱼᱟ ᱟᱨ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱫᱟᱲᱮ ᱵᱮᱱᱟᱣ ᱛᱟᱞᱢᱟ ᱨᱮᱭᱟᱜ ᱒,᱐᱑᱐ ᱢᱮᱜᱟᱣᱟᱴ ᱫᱟᱲᱮ ᱵᱮᱱᱟᱣ ᱨᱮᱭᱟᱜ ᱫᱟᱲᱮ ᱢᱮᱱᱟᱜᱼᱟ, ᱵᱤᱨᱵᱷᱩᱢ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱨᱮᱭᱟᱜ ᱦᱟᱞᱚᱛ ᱪᱟᱥ ᱫᱟᱨᱟᱭ ᱛᱮ ᱮᱥᱮᱨ ᱟᱠᱟᱱᱟ᱾ ᱑᱙᱗᱗ ᱥᱮᱨᱢᱟ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱨᱮ ᱢᱟᱨᱟᱝ ᱚᱠᱚᱪ ᱨᱮ ᱚᱛ ᱦᱟᱥᱟ ᱟᱹᱨᱩᱼᱯᱷᱮᱨᱟᱣ ᱦᱩᱭ ᱞᱮᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱥᱤᱢᱟᱹ ᱠᱷᱚᱱ ᱪᱮᱛᱟᱱ ᱨᱮ ᱢᱮᱱᱟᱜ ᱚᱛ ᱦᱟᱥᱟ ᱠᱚ ᱦᱟᱛᱟᱣ ᱠᱟᱛᱮ ᱪᱟᱹᱥᱤ ᱠᱚ ᱢᱩᱫᱨᱮ ᱦᱟᱹᱴᱤᱧ ᱦᱳᱭ ᱞᱮᱱᱟ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱒᱐᱑᱑ ᱥᱮᱨᱢᱟ ᱦᱟᱹᱵᱤᱡ ᱑᱙,᱙᱖᱘ ᱦᱮᱠᱴᱟᱨ ᱵᱷᱮᱥᱴ ᱡᱟᱭᱜᱟ ᱠᱚ ᱑,᱖᱑,᱕᱑᱕ ᱪᱟᱹᱥᱤ ᱦᱚᱲ ᱠᱚ ᱢᱩᱫᱨᱮ ᱦᱟᱹᱴᱤᱧ ᱦᱩᱭ ᱟᱠᱟᱱᱟ᱾ ᱛᱚᱵᱮ ᱪᱟᱥ ᱠᱟᱹᱢᱤ ᱨᱮᱭᱟᱜ ᱓᱘% ᱠᱷᱚᱱ ᱦᱚᱸ ᱡᱟᱹᱥᱛᱤ ᱡᱟᱭᱜᱟ ᱨᱮᱭᱟᱜ ᱥᱚᱝ ᱫᱚ ᱑ ᱮᱠᱚᱨ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱜᱩᱴ ᱠᱟᱹᱢᱤᱭᱟᱹ ᱠᱚ ᱢᱩᱫᱽᱨᱮ ᱪᱟᱥ ᱠᱟᱹᱢᱤᱭᱟᱹ ᱠᱚᱣᱟᱜ ᱦᱟᱹᱴᱤᱧ ᱔᱕ᱹ᱙%, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱟᱱᱟᱢ ᱦᱚᱱᱚᱛ ᱢᱩᱫᱽᱨᱮ ᱡᱚᱛᱚᱠᱷᱚᱱ ᱡᱟᱹᱥᱛᱤᱭᱟ᱾ ᱡᱳᱭᱫᱮᱵ ᱠᱮᱱᱫᱩᱞᱤ ᱟᱨ ᱪᱚᱱᱰᱤᱫᱟᱥ ᱱᱟᱱᱩᱨ ᱞᱮᱠᱟᱱ ᱥᱮᱨᱣᱟ ᱟᱱᱟᱜ ᱪᱤᱱᱦᱟᱹ ᱥᱟᱶ ᱞᱟᱠᱪᱟᱨ ᱞᱮᱠᱟᱛᱮ ᱠᱤᱥᱟᱹᱬ ᱵᱤᱨᱵᱷᱩᱢ ᱨᱮ ᱥᱚᱱᱛᱤᱱᱤᱠᱮᱴᱟᱱ ᱨᱮ ᱵᱤᱥᱥᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱ ᱵᱟᱨ ᱦᱚᱲ ᱱᱳᱵᱮᱞ ᱥᱤᱨᱯᱟᱹ ᱦᱟᱢᱮᱴᱤᱡᱭᱟᱹ ᱨᱚᱵᱤᱱᱫᱽᱨᱚᱱᱟᱛᱷ ᱴᱮᱜᱳᱨ ᱟᱨ ᱚᱢᱚᱨᱛᱚ ᱥᱮᱱ ᱥᱟᱶᱛᱮ ᱥᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾
ᱚᱛᱱᱚᱜ
ᱠᱷᱚᱭᱨᱟᱥᱚᱞ ᱫᱚ 23.78998°N, 87.27046°W ᱨᱮ ᱢᱮᱱᱟᱜᱼᱟ᱾
ᱠᱷᱚᱭᱨᱚᱥᱚᱞ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱵᱚᱠᱨᱮᱥᱣᱚᱨ ᱵᱩᱨᱩ ᱨᱮᱭᱟᱜ ᱢᱤᱫ ᱴᱮᱱ ᱴᱷᱟᱶ ᱠᱟᱱᱟ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱴᱚᱴᱷᱟ ᱨᱮ ᱢᱮᱱᱟᱜ ᱯᱩᱱᱭᱟᱹ ᱩᱯᱼᱢᱮᱠᱨᱳ ᱯᱷᱤᱡᱤᱭᱳᱜᱨᱟᱯᱷᱤᱠ ᱴᱚᱴᱷᱟ ᱢᱩᱫᱽᱨᱮ ᱢᱤᱫᱴᱟᱝ ᱠᱟᱱᱟ᱾ ᱱᱚᱶᱟ ᱴᱚᱴᱷᱟ ᱫᱚ ᱥᱟᱱᱛᱟᱲ ᱯᱟᱨᱜᱟᱱᱟ ᱠᱷᱚᱸᱰ ᱨᱮᱭᱟᱜ ᱯᱞᱟᱴᱚ ᱴᱚᱴᱷᱟ ᱨᱮ ᱥᱚᱜᱮ ᱵᱚᱞᱚ ᱟᱠᱟᱱ ᱢᱤᱫ ᱡᱟᱭᱜᱟ ᱠᱟᱱᱟ ᱾
ᱱᱟᱱᱫᱮᱲ ᱦᱚᱱᱚᱛ
ᱱᱟᱱᱫᱮᱲ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱫᱤᱵᱷᱟᱹᱴᱤᱛᱟᱹ ᱴᱷᱟᱺᱭ ᱫᱚ ᱱᱟᱱᱫᱮᱲ ᱠᱟᱱ ᱜᱮᱭᱟ ᱾ ᱱᱤᱭᱟ ᱦᱚᱱᱚᱛ ᱫᱚ ᱟᱣᱨᱚᱝᱜᱚᱵᱟᱫᱽ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑᱐,᱔᱔᱒ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱓,᱓᱖᱑,᱒ᱲ᱙᱒ ᱡᱚᱱᱟ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱷᱚᱭᱨᱟᱥᱚᱞ ᱵᱚᱱᱚᱛ
ᱚᱛᱱᱚᱜ
ᱦᱤᱝᱞᱳ ᱜᱟᱰᱟ ᱨᱮᱭᱟᱜ ᱦᱤᱝᱞᱳ ᱰᱮᱢ ᱨᱮ ᱑,᱗᱑,᱐᱒,᱐᱐᱐ ᱠᱭᱩᱵᱤᱠ ᱢᱤᱴᱚᱨ (᱑᱓,᱘᱖᱕ ᱮᱠᱮᱨ ᱯᱷᱤᱴ) ᱫᱟᱜ ᱥᱟᱵ ᱫᱚᱦᱚ ᱨᱮᱭᱟᱜ ᱫᱟᱲᱮ ᱢᱮᱱᱟᱜᱼᱟ ᱾
ᱱᱟᱱᱫᱮᱲ ᱦᱚᱱᱚᱛ
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱱᱟᱱᱫᱮᱲ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱱᱟᱱᱫᱮᱲ ᱦᱚᱱᱚᱛ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ।
ᱠᱷᱚᱭᱨᱟᱥᱚᱞ ᱵᱚᱱᱚᱛ
ᱚᱛᱱᱚᱜ
ᱠᱷᱚᱭᱨᱚᱥᱚᱞ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱨᱟᱡᱽᱱᱚᱜᱚᱨ ᱵᱚᱱᱚᱛ, ᱥᱟᱢᱟᱝ ᱥᱮᱫ ᱫᱩᱵᱽᱨᱟᱡᱽᱯᱩᱨ ᱵᱚᱱᱚᱛ, ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱡᱟᱢᱩᱨᱤᱭᱟ ᱵᱚᱱᱚᱛ, ᱮᱛᱚᱢ ᱥᱮᱫ ᱚᱡᱚᱭ ᱜᱟᱰᱟ ᱟᱨ ᱯᱟᱪᱮ ᱥᱮᱫ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱱᱟᱞᱟ ᱟᱨ ᱠᱩᱸᱰᱷᱤᱛ ᱵᱚᱱᱚᱛ ᱢᱮᱱᱟᱜᱼᱟ ᱾
ᱱᱟᱱᱫᱮᱲ ᱦᱚᱱᱚᱛ
ᱫᱷᱚᱨᱚᱢ
ᱱᱤᱭᱟᱹ ᱱᱟᱱᱫᱮᱲ ᱦᱚᱱᱚᱛ ᱨᱮ ᱥᱟᱭ ᱠᱟᱰᱟ ᱕᱐% ᱦᱤᱸᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱭ ᱠᱟᱲᱟ ᱓᱓% ᱦᱤᱸᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱭ ᱠᱟᱰᱟ ᱑᱕% ᱦᱤᱸᱥ ᱦᱚᱲ ᱫᱚ ᱵᱚᱣᱫᱽ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱒% ᱦᱤᱸᱥ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱠᱷᱚᱭᱨᱟᱥᱚᱞ ᱵᱚᱱᱚᱛ
ᱚᱛᱱᱚᱜ
ᱠᱷᱚᱭᱨᱚᱥᱚᱞ ᱵᱚᱱᱚᱛ/ᱯᱚᱧᱪᱟᱭᱮᱛ ᱥᱚᱢᱤᱛᱤ ᱨᱮᱱᱟᱜ ᱟᱛᱳ ᱯᱚᱧᱪᱟᱭᱮᱛ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱵᱟᱵᱩᱡᱷᱳᱨ, ᱵᱟᱨᱦᱟ, ᱦᱟᱡᱟᱨᱚᱛᱯᱩᱨ, ᱠᱮᱱᱫᱽᱜᱟᱨᱮ, ᱠᱷᱳᱭᱨᱚᱥᱚᱞ, ᱞᱚᱠᱯᱩᱨ, ᱱᱟᱠᱨᱚᱠᱳᱸᱰᱟ, ᱯᱚᱧᱪᱟᱛᱨᱟ, ᱯᱟᱨᱥᱩᱱᱰᱤ ᱟᱨ ᱨᱩᱯᱩᱥᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱭᱨᱚᱥᱚᱞ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑᱕᱓,᱒᱔᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱠᱚᱫᱚ ᱥᱟᱱᱟᱢ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ ᱾ ᱗᱙,᱑᱑᱘ (᱕᱒%) ᱠᱚᱲᱟ ᱟᱨ ᱗᱔,᱑᱓᱐ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱑᱐,᱖᱔᱙ ᱡᱚᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱕᱔,᱔᱗᱖ (᱓᱕.᱕᱕%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱒,᱗᱔᱐ (᱑.᱗᱙%) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱷᱳᱭᱨᱚᱥᱚᱞ ᱥᱤ.ᱰᱤ. ᱵᱞᱚᱠ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱮᱞ ᱫᱚ ᱙᱑,᱘᱔᱘ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱖᱘.᱗᱕%) ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱠᱚᱲᱟ ᱕᱓,᱖᱒᱘ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱗᱗.᱗᱗%) ᱟᱨ ᱠᱩᱲᱤ ᱓᱘,᱒᱒᱐ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱙.᱑᱓%) ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱑᱘.᱖᱔% ᱛᱟᱦᱮᱸ ᱠᱟᱱᱟ ᱾
ᱱᱟᱱᱫᱮᱲ ᱦᱚᱱᱚᱛ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱟᱱᱫᱮᱲ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱓᱖᱑,᱒ᱲ᱙᱒ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱩᱨᱜᱩᱣᱮ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱤᱣ ᱠᱚᱱᱮᱠᱴᱤᱠᱟᱴ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱙᱙ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱑᱙ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱖.᱗%᱾ ᱱᱟᱱᱫᱮᱲ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱔᱙ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱗ᱹ᱙᱔%᱾
ᱠᱷᱚᱭᱨᱟᱥᱚᱞ ᱵᱚᱱᱚᱛ
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱑᱑᱕,᱗᱑᱐ ᱜᱚᱴᱟᱝ ᱦᱤᱱᱫᱩ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱚᱭᱨᱟᱥᱚᱞ ᱥᱤ.ᱰᱤ. ᱵᱽᱞᱚᱠ ᱨᱮ ᱗᱕.᱕᱑% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱓᱗,᱒᱓᱗ ᱜᱚᱴᱟᱝ ᱢᱩᱥᱞᱤᱢ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱔.᱓᱐% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱨᱤᱥᱴᱤᱭᱟᱱ ᱠᱚᱣᱟᱜ ᱞᱮᱠᱷᱟ ᱫᱚ ᱑᱒᱔ ᱛᱟᱦᱮᱸ ᱠᱟᱱᱟ ᱟᱨ ᱐.᱐᱘% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱞᱮᱠᱷᱟ ᱫᱚ ᱑᱗᱗ ᱟᱨ ᱐.᱑᱒% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱱᱟᱱᱫᱮᱲ ᱦᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1956 establishments in Bombay State ᱛᱷᱚᱠ:ᱢᱟᱨᱟᱴᱷᱣᱟᱲᱟ ᱛᱷᱚᱠ:ᱚᱣᱨᱚᱝᱜᱟᱵᱟᱫᱽ ᱠᱷᱚᱸᱰ
ᱠᱷᱚᱭᱨᱟᱥᱚᱞ ᱵᱚᱱᱚᱛ
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱦᱤᱱᱫᱩ ᱠᱚᱣᱟᱜ ᱞᱮᱠᱷᱟ ᱑᱙᱖᱑ ᱨᱮ ᱗᱒.᱒% ᱠᱷᱚᱱ ᱒᱐᱑᱑ ᱨᱮ ᱖᱒.᱓% ᱦᱟᱹᱵᱤᱡ ᱠᱚᱢ ᱟᱠᱟᱱᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱩᱥᱞᱟᱹ ᱠᱚᱣᱟᱜ ᱦᱤᱥᱟᱹᱵᱽ ᱫᱚ ᱱᱚᱶᱟ ᱚᱠᱛᱚ ᱨᱮ ᱒᱗.᱖% ᱠᱷᱚᱱ ᱓᱗.᱑% ᱦᱟᱹᱵᱤᱡ ᱥᱮᱱ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱐.᱓% ᱠᱨᱤᱥᱴᱤᱭᱟᱱ ᱠᱚ ᱛᱟᱦᱮᱸ ᱠᱟᱱᱟ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱙᱗.᱘᱙% ᱦᱚᱲ ᱫᱚ ᱵᱟᱝᱞᱟ ᱯᱟᱹᱨᱥᱤ ᱟᱨ ᱑.᱔᱖% ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾
ᱟᱹᱛᱩ ᱨᱮᱭᱟᱜ ᱨᱮᱸᱜᱮᱡ
᱒᱐᱐᱕ ᱥᱮᱨᱢᱟ ᱨᱮ ᱵᱤ.ᱯᱤ.ᱮᱞ ᱚᱲᱟᱜ ᱨᱮᱭᱟᱜ ᱥᱟᱨᱵᱷᱮ ᱞᱮᱠᱟᱛᱮ ᱠᱷᱚᱭᱨᱚᱥᱚᱞ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱵᱤ.ᱯᱤ.ᱮᱞ ᱚᱲᱟᱜ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱ ᱓᱖.᱙%, ᱮᱴᱟᱜ ᱥᱮᱫ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱔᱒.᱓% ᱾
ᱛᱩᱨᱩᱭ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱢᱩᱨᱟᱨᱟᱭ ᱒, ᱱᱚᱞᱦᱟᱴᱤ ᱒, ᱨᱟᱢᱯᱩᱨᱦᱟᱴ ᱒, ᱨᱟᱢᱯᱩᱨᱦᱟᱴ ᱑, ᱥᱤᱣᱲᱤ ᱒ ᱟᱨ ᱢᱩᱨᱟᱨᱟᱭ ᱑, ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱕᱐% ᱠᱷᱚᱱ ᱦᱚᱸ ᱡᱟᱹᱥᱛᱤ ᱛᱟᱦᱮᱸ ᱠᱟᱱᱟ ᱾ ᱯᱮᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱨᱟᱡᱽᱱᱚᱜᱚᱨ, ᱥᱤᱣᱲᱤ ᱑ ᱟᱨ ᱞᱟᱵᱷᱯᱩᱨ ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱓᱐% ᱠᱷᱚᱱ ᱠᱚᱢ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱜᱮᱞ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱱᱚᱣᱟ ᱛᱟᱞᱟ ᱨᱮ ᱛᱟᱦᱮ ᱞᱮᱱᱟ ᱾
ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱢᱤᱫ ᱯᱟᱹᱪᱷᱞᱟᱹ ᱴᱚᱴᱷᱟ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱟᱨ ᱯᱟᱹᱪᱷᱞᱟᱹ ᱴᱚᱴᱷᱟ ᱜᱨᱟᱱᱴ ᱯᱷᱚᱸᱰ ᱠᱷᱚᱱ ᱨᱟᱦᱟᱛ ᱜᱚᱲᱚᱭ ᱧᱟᱢᱟ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱱᱚᱶᱟ ᱯᱷᱟᱱᱰ ᱫᱚ ᱯᱨᱚᱥᱟᱥᱚᱱᱤᱠ ᱵᱤᱵᱷᱟᱜᱽ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱡ ᱞᱟᱹᱜᱤᱫ ᱠᱟᱱᱟ᱾ ᱒᱐᱑᱒ ᱥᱮᱨᱢᱟ ᱦᱟᱹᱵᱤᱡ, ᱱᱚᱣᱟ ᱡᱚᱡᱚᱱᱟ ᱦᱚᱛᱮᱛᱮ ᱫᱤᱥᱚᱢ ᱡᱟᱠᱟᱛ ᱨᱮ ᱒᱗᱒ ᱜᱚᱴᱟᱝ ᱡᱤᱞᱟᱹ ᱜᱚᱲᱚᱭ ᱧᱟᱢ ᱟᱠᱟᱫᱟ, ᱱᱚᱶᱟ ᱛᱷᱚᱠ ᱨᱮ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱑᱑ ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
ᱠᱩᱭᱞᱟᱹ
ᱯᱟᱞᱟᱥᱛᱚᱞᱤ ᱨᱟᱲᱟ ᱚᱛ ᱯᱨᱚᱡᱮᱠᱴ ᱫᱚ ᱯᱟᱱᱰᱚᱵᱮᱥᱚᱨ ᱮᱨᱤᱭᱟ ᱨᱮᱭᱟᱜ ᱥᱟᱢᱟᱝ ᱠᱩᱭᱞᱟᱹ ᱠᱷᱟᱫᱟᱱ ᱨᱮᱭᱟᱜ ᱦᱤᱸᱥ ᱠᱟᱱᱟ ᱾
ᱥᱮᱪᱮᱫ
ᱥᱚᱭᱞᱚᱡᱟᱱᱚᱱᱫᱚ ᱯᱷᱟᱞᱜᱩᱱᱤ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱑᱙᱙᱘ ᱥᱮᱨᱢᱟ ᱨᱮ ᱠᱷᱚᱭᱨᱚᱥᱚᱞ ᱨᱮ ᱛᱷᱟᱯᱚᱱ ᱞᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ
ᱨᱳᱦᱤᱛ ᱥᱚᱨᱢᱟ
ᱨᱳᱦᱤᱛ ᱜᱩᱨᱩᱱᱟᱛᱷ ᱥᱚᱨᱢᱟ (ᱡᱟᱱᱟᱢ ᱓᱐ ᱮᱯᱨᱤᱞ ᱑᱙᱘᱗) ᱫᱚ ᱥᱤᱧᱚᱛ ᱨᱮᱱ ᱢᱤᱫᱴᱮᱱ ᱠᱨᱤᱠᱮᱴ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ᱾ ᱡᱚᱡᱚᱢ ᱛᱤ ᱵᱮᱴᱥᱢᱮᱱ ᱦᱤᱥᱟᱹᱵᱛᱮ ᱥᱤᱧᱚᱛ ᱨᱮᱱᱟᱜ ᱫᱚᱞ ᱨᱮᱭ ᱵᱚᱞᱚ ᱟᱠᱟᱱᱟ᱾ ᱢᱟᱡᱷᱮ ᱢᱟᱡᱷᱮ ᱡᱚᱡᱚᱢ ᱛᱤ ᱚᱯᱷ ᱵᱨᱮᱠ ᱵᱳᱞᱟᱨ ᱦᱤᱥᱟᱹᱵ ᱛᱮᱦᱚᱸᱭ ᱵᱚᱞ ᱵᱟᱲᱟᱭ ᱜᱮᱭᱟ᱾ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮᱨᱮ ᱨᱳᱦᱤᱛ ᱢᱟᱛᱨᱚ ᱒᱐ ᱥᱮᱨᱢᱟ ᱵᱚᱭᱚᱥ ᱨᱮᱭ ᱦᱮᱡ ᱟᱠᱟᱱᱟ᱾ ᱜᱟᱛᱮ ᱨᱮ ᱟᱹᱰᱤ ᱢᱚᱡᱽ ᱯᱷᱤᱞᱰᱤᱝ ᱠᱟᱨᱚᱱᱛᱮ ᱧᱩᱛᱩᱢ ᱢᱮᱱᱟᱜ ᱛᱟᱭᱟ᱾ ᱵᱮᱴᱤᱝ ᱦᱚᱸ ᱟᱹᱰᱤ ᱢᱚᱡᱽᱜᱮᱭ ᱵᱮᱴᱤᱝᱼᱟ᱾
ᱮᱛᱦᱚᱵ ᱡᱤᱭᱚᱱ
ᱥᱤᱧᱚᱴ ᱨᱮᱱᱟᱜ ᱱᱟᱜᱽᱯᱩᱨ ᱠᱷᱚᱱ ᱛᱮᱞᱮᱜᱩ ᱯᱟᱹᱨᱥᱤ ᱨᱚᱲ ᱨᱳᱦᱤᱛ ᱥᱚᱨᱢᱟ ᱨᱮᱱ ᱟᱡ ᱵᱟᱵᱟ ᱫᱚᱭ ᱦᱩᱭᱩᱜ ᱠᱟᱱᱟ ᱜᱩᱨᱩᱱᱟᱛᱷ ᱥᱚᱨᱢᱟ ᱟᱨ ᱜᱚᱜᱚ ᱫᱚᱭ ᱦᱩᱭᱩᱜ ᱠᱟᱱᱟ ᱯᱩᱨᱱᱤᱢᱟ ᱥᱚᱨᱢᱟ᱾ ᱢᱩᱢᱵᱟᱭ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱢᱩᱪᱟᱹᱫ ᱠᱟᱛᱮ ᱵᱚᱨᱤᱵᱟᱞᱤ ᱥᱟᱢᱤ ᱵᱤᱵᱮᱠᱟᱱᱚᱱᱫᱚ ᱡᱮᱜᱮᱛᱟᱹᱨᱤ ᱤᱥᱠᱩᱞ ᱨᱮᱭ ᱯᱟᱲᱦᱟᱣ ᱟᱠᱟᱱᱟ᱾ ᱚᱸᱰᱮᱜᱮ ᱤᱥᱠᱩᱞ ᱨᱮᱱ ᱠᱨᱤᱠᱮᱴ ᱠᱳᱪ ᱫᱤᱱᱮᱥ ᱞᱮᱰ ᱟᱜ ᱢᱮᱫᱨᱮᱭ ᱯᱟᱲᱟᱣ ᱞᱮᱱᱟ ᱨᱳᱦᱤᱛ ᱥᱚᱨᱢᱟ᱾ ᱤᱱᱟᱹ ᱛᱟᱭᱚᱢ ᱥᱤᱧᱚᱛ ᱨᱮᱱᱟᱜ ᱚᱱᱩᱨᱫᱷᱚ-᱑᱗ ᱟᱨ ᱟᱱᱩᱨᱫᱷᱚ-᱑᱙ ᱫᱚᱞᱨᱮᱭ ᱵᱚᱞᱚᱭᱮᱱᱟ᱾
ᱠᱨᱤᱠᱮᱴ ᱠᱷᱮᱞᱚᱰᱤᱭᱟᱹ ᱡᱤᱭᱚᱱ
᱒᱐᱐᱖ ᱥᱮᱨᱢᱟ ᱨᱮ ᱥᱨᱤᱞᱚᱝᱠᱟ ᱨᱮ ᱟᱭᱥᱤᱥᱤ ᱚᱱᱩᱨᱫᱷᱚ-᱑᱙ ᱠᱨᱤᱠᱮᱴ ᱡᱮᱜᱮᱛᱟᱹᱨᱤ ᱠᱟᱯ ᱮ ᱜᱟᱛᱮᱣ ᱠᱟᱱᱟ᱾
ᱯᱷᱮᱰᱟᱛ
ᱛᱷᱚᱠ:ᱥᱤᱧᱚᱛ ᱨᱮᱱ ᱠᱨᱤᱠᱮᱴᱟᱨ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱷᱚᱣᱟᱭ ᱜᱟᱰᱟ
ᱠᱷᱚᱣᱟᱭ ᱜᱟᱰᱟ ᱫᱚ ᱛᱨᱤᱯᱩᱨᱟ ᱨᱮᱭᱟᱜ ᱢᱤᱫᱴᱟᱹᱝ ᱜᱟᱰᱟ ᱠᱟᱱᱟ ᱾ ᱚᱠᱟ ᱜᱟᱰᱟ ᱫᱚ ᱟᱴᱷᱟᱨᱟᱢᱩᱨᱟ ᱵᱩᱨᱩ ᱵᱷᱤᱛᱨᱭ ᱠᱷᱚᱱ ᱞᱤᱝᱜᱤ ᱦᱟᱹᱡᱩᱜ ᱠᱟᱱᱟ ᱾
᱙
ᱮᱞᱠᱷᱟ ᱨᱮ
ᱡᱮᱢᱚᱱ- ᱱᱚᱶᱟ ᱮᱞ ᱥᱟᱶ ᱟᱨᱮ ᱭᱟᱜ ᱫᱟᱣᱟᱬ ᱜᱟᱵᱟᱬ ᱞᱮᱠᱷᱟᱱ ᱚᱨᱡᱚ ᱟᱹᱰᱤ ᱪᱚᱨᱚᱠ ᱧᱟᱢᱚᱜᱼᱟ᱾ ᱡᱮᱢᱚᱱ-
ᱫᱷᱚᱨᱚᱢ ᱟᱨ ᱠᱟᱞᱪᱟᱨ ᱨᱮ
ᱥᱚᱢᱨᱟᱴ ᱟᱠᱵᱚᱨᱟᱜ ᱨᱟᱡᱽ ᱫᱚᱨᱵᱟᱨ ᱨᱮ ᱟᱨᱮ ᱦᱚᱲ ᱯᱚᱸᱰᱮᱛ ᱠᱚ ᱛᱟᱦᱮᱸ ᱠᱟᱱᱟ᱾ ᱩᱱᱠᱩ ᱫᱚ ᱱᱚᱵᱽᱨᱚᱛᱱᱚ (Nine Gems) ᱢᱮᱱᱛᱮ ᱠᱚ ᱢᱮᱛᱟ ᱠᱚ ᱠᱟᱱ ᱛᱟᱦᱮᱸᱫ᱾ ᱩᱱᱠᱩᱣᱟᱜ ᱧᱩᱛᱩᱢ ᱠᱚᱫᱚ-
ᱱᱚᱱᱫᱤᱱᱤ ᱥᱚᱛᱯᱚᱛᱷᱤ
ᱱᱚᱱᱫᱤᱱᱤ ᱥᱚᱛᱯᱚᱛᱷᱤ (᱖ ᱡᱩᱱ ᱑᱙᱓᱑-᱔ ᱚᱜᱚᱥᱴ ᱒᱐᱐᱖) ᱫᱚ ᱳᱰᱤᱥᱟ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱥᱟᱶᱛᱮ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱳᱰᱤᱥᱟ ᱨᱤᱱᱤᱡ ᱢᱮᱬᱦᱮᱫ ᱢᱟᱹᱱᱢᱤ ᱢᱮᱱᱛᱮ ᱠᱚ ᱵᱟᱰᱟᱭᱮ ᱠᱟᱱᱟ ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱥᱤᱨᱟᱹ ᱢᱚᱱᱛᱨᱤ ᱵᱷᱟᱹᱨᱭᱟᱹᱭ ᱜᱚᱜ ᱞᱮᱫᱼᱟ ᱾ ᱑᱙᱗᱒ ᱠᱷᱚᱱ᱗᱓ ᱟᱨ ᱑᱙᱗᱔-᱗᱖ ᱚᱠᱛᱚ ᱨᱮ ᱩᱱᱤ ᱳᱰᱤᱥᱟ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾
ᱮᱛᱚᱦᱚᱵ ᱡᱤᱭᱚᱱ
ᱱᱚᱱᱫᱤᱱᱤ ᱫᱮᱵᱤ ᱫᱚ ᱑᱙᱓᱑ ᱥᱟᱞᱮᱨᱮ ᱠᱚᱴᱚᱠ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱩᱞᱜᱟᱹᱨᱤᱭᱟᱹ ᱜᱷᱟᱨᱚᱡᱽ ᱨᱮ ᱟᱡᱟᱜ ᱡᱟᱱᱟᱢ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱚᱫᱽᱢᱚᱵᱷᱩᱥᱚᱬ ᱥᱟᱶᱦᱮᱫᱤᱭᱟᱹ ᱠᱟᱲᱤᱱᱫᱤ ᱪᱚᱴᱚᱬ ᱯᱟᱬᱤᱜᱨᱟᱦᱤ ᱟᱨ ᱨᱚᱛᱱᱚᱢᱚᱬᱤ ᱫᱮᱵᱤ ᱛᱤᱠᱤᱱ ᱨᱤᱱ ᱢᱟᱨᱟᱝ ᱩᱛᱟᱹᱨ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱳᱰᱤᱥᱟ ᱨᱮ ᱵᱟᱨᱟᱵᱟᱹᱨᱤ ᱦᱚᱠ ᱞᱟᱦᱩᱞᱥᱟᱹᱭ ᱨᱤᱱ ᱥᱟᱞᱜᱟᱣᱤᱭᱟᱹ ᱵᱷᱚᱜᱚᱵᱚᱛᱤ ᱯᱟᱬᱤᱜᱨᱟᱦᱤ ᱛᱤᱠᱤᱱ ᱨᱤᱱᱤᱡ ᱦᱚᱢᱚᱱ ᱠᱩᱭᱲᱤᱭ ᱛᱟᱦᱮᱸ ᱠᱟᱱᱟ ᱟᱨ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱥᱚᱯᱱᱮᱥᱚᱨ ᱯᱟᱬᱤᱜᱨᱟᱦᱤ ᱭᱤᱡ ᱜᱚᱲᱚᱢ ᱠᱩᱲᱤᱭ ᱛᱟᱦᱮᱸᱠᱟᱱᱟ ᱾ ᱯᱟᱹᱴᱷᱣᱟᱹ ᱡᱤᱭᱚᱱ ᱠᱷᱚᱱ ᱜᱮ ᱩᱱᱤ ᱫᱚ ᱨᱟᱹᱡᱽᱟᱹᱨᱤ ᱟᱨ ᱥᱟᱶᱦᱮᱫ ᱪᱮᱛᱟᱱ ᱨᱮ ᱟᱹᱰᱤ ᱜᱚᱨᱚᱡᱽ ᱛᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱨᱮᱵᱷᱮᱱᱥᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱳᱰᱤᱭᱟᱹ ᱛᱮ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱵᱤᱨᱫᱟᱹᱜᱟᱲ ᱡᱤᱭᱚᱱ ᱨᱮ ᱑᱙᱕᱑ ᱥᱟᱞᱮᱨᱮ ᱯᱟᱹᱴᱷᱣᱟᱹ ᱦᱩᱞᱥᱟᱹᱭ ᱨᱮ ᱟᱹᱭᱩᱨᱤᱭᱟᱹ ᱠᱟᱹᱢᱤᱭ ᱛᱩᱞᱟᱹᱣ ᱞᱮᱫ ᱠᱷᱟᱹᱛᱤᱨ ᱡᱤᱦᱚᱞ ᱥᱮᱱᱚᱜ ᱦᱩᱭ ᱟᱫᱮ ᱛᱟᱦᱮᱸᱫ ᱾
ᱵᱟᱯᱞᱟ ᱡᱤᱭᱚᱱ
ᱱᱚᱱᱫᱤᱱᱤ ᱫᱮᱵᱤ ᱫᱚ ᱟᱡᱤᱡ ᱦᱩᱞᱜᱟᱹᱨᱤᱭᱟᱹ ᱡᱤᱭᱚᱱ ᱨᱤᱱᱤᱡ ᱜᱟᱛᱮ ᱫᱮᱵᱮᱱᱫᱽᱨᱚ ᱥᱚᱛᱯᱚᱛᱷᱤ ᱥᱟᱶ ᱵᱟᱯᱞᱟ ᱠᱟᱛᱮ ᱠᱚᱴᱚᱠ ᱨᱤᱱᱤᱡ ᱠᱩᱲᱤ ᱰᱷᱮᱝᱠᱟᱱᱟᱲ ᱨᱤᱱᱤᱡ ᱵᱟᱹᱦᱩᱭ ᱥᱟᱡᱟᱣ ᱞᱮᱱ ᱛᱟᱦᱮᱸᱫ ᱾ ᱫᱮᱵᱮᱱᱫᱽᱨᱚ ᱰᱷᱮᱝᱠᱟᱱᱟᱲ ᱠᱷᱚᱱ ᱵᱟᱨ ᱫᱷᱟᱣ ᱥᱟᱝᱥᱚᱫᱽ ᱞᱮᱠᱟᱛᱮᱭ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱟᱹᱠᱤᱱ ᱨᱤᱱ ᱵᱟᱨᱭᱟ ᱦᱚᱯᱚᱱ ᱢᱤᱫᱦᱚᱼᱲ ᱫᱚ ᱯᱚᱱᱚᱛ ᱵᱟᱨᱦᱮ ᱨᱮ ᱵᱮᱯᱟᱨ ᱮᱫᱟᱭ ᱟᱨ ᱦᱩᱰᱤᱧ ᱠᱚᱲᱟ ᱛᱚᱛᱷᱟᱜᱚᱛ ᱥᱚᱛᱯᱚᱛᱷᱤ ᱱᱤᱛᱚᱜ ᱰᱷᱮᱝᱠᱟᱱᱟᱲ ᱢᱟᱹᱪᱤ ᱠᱷᱚᱱ ᱵᱟᱪᱷᱱᱟᱣ ᱟᱹᱭᱩᱨ ᱥᱟᱶᱛᱮ ᱫᱤᱱᱟᱹᱢ ᱠᱷᱚᱵᱚᱨ ᱠᱟᱜᱚᱡᱽ ᱫᱦᱚᱨᱤᱛᱨᱤ ᱨᱤᱱ ᱥᱟᱯᱲᱮᱛ ᱢᱮᱱᱟᱭᱟ ᱾ ।
ᱥᱟᱶᱦᱮᱫ ᱠᱟᱢᱤ
ᱱᱚᱱᱫᱤᱱᱤ ᱫᱮᱵᱤ ᱫᱚ ᱨᱟᱡᱽᱟᱹᱨᱤ ᱥᱟᱶᱛᱮ ᱥᱟᱶᱦᱮᱫ ᱛᱷᱚᱠ ᱨᱮᱦᱚᱸ ᱟᱡᱟᱜ ᱠᱟᱹᱨᱫᱷᱟᱹᱱᱤ ᱪᱷᱟᱯ ᱢᱮᱱᱟᱜ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱛᱷᱚᱠ: ᱳᱰᱤᱥᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ
ᱚᱨᱩᱬᱟ ᱪᱚᱣᱫᱷᱩᱨᱤ
ᱟᱨᱩᱬᱟ ᱪᱚᱣᱫᱷᱩᱨᱤ ᱫᱚ ᱨᱟᱡᱽᱱᱮᱛᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱠᱚᱸᱝᱜᱽᱨᱮᱥ ᱯᱟᱴᱭ ᱨᱤᱱᱤᱡ ᱱᱮᱛᱟ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱧᱡᱟᱵᱽ ᱯᱚᱱᱚᱛ ᱨᱤᱱᱤᱡ ᱠᱟᱱᱟᱭ ᱟᱨ ᱫᱤᱱᱟ ᱱᱚᱜᱚᱨ ᱥᱤᱴ ᱠᱷᱚᱱ ᱮ ᱡᱤᱛᱠᱟᱹᱨ ᱞᱟᱱᱟᱭ ᱾
ᱡᱤᱭᱚᱱ
ᱟᱨᱩᱬᱟ ᱫᱚ ᱯᱚᱧᱡᱟᱵᱽ ᱨᱮᱱᱟᱜ ᱟᱢᱨᱤᱛᱥᱚᱨ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱨᱮ ᱫᱚ ᱟᱥᱚᱠᱷ ᱪᱚᱣᱫᱷᱩᱨᱤ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ ᱾ ᱩᱱᱤ ᱫᱚ ᱢᱟᱲᱟᱝ ᱯᱚᱧᱡᱟᱵᱽ ᱞᱚᱠᱟᱞ ᱵᱚᱰᱤ(Punjab Local Bodies) ᱨᱤᱱᱤᱡ ᱰᱟᱭᱨᱮᱠᱴᱚᱨ(Director) ᱮ ᱛᱟᱦᱮᱸ ᱠᱟᱱᱟᱭ ᱾ ᱚᱨᱩᱬᱟ ᱛᱤᱠᱤᱱ ᱨᱤᱱ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱ ᱛᱟᱹᱠᱤᱱᱟ ᱾ ᱢᱟᱨᱟᱝ ᱤᱡ ᱫᱚ ᱰᱟᱠᱛᱚᱨ ᱠᱟᱱᱟᱭ ᱟᱨ ᱩᱱᱤ ᱫᱚ U.S.A ᱨᱮ ᱠᱟᱹᱢᱤ ᱠᱟᱱᱟᱭ, ᱱᱤᱛᱚᱜ ᱫᱚ ᱚᱸᱰᱮ ᱜᱮ ᱵᱟᱥᱟᱜ ᱟᱨ ᱛᱟᱦᱮᱸᱱ ᱠᱟᱱᱟᱭ ᱾ ᱠᱟᱹᱴᱤᱡ ᱵᱚᱭᱦᱟ ᱫᱚ I.I.M ᱨᱮ M.B.A ᱠᱟᱛᱮ M.N.C (Multi national company) ᱨᱮ ᱠᱟᱹᱢᱤ ᱠᱟᱱᱟᱭ ᱾
ᱨᱟᱡᱽᱟᱹᱨᱤ ᱠᱮᱨᱤᱭᱚᱨ
ᱟᱨᱩᱬᱟ ᱪᱟ.ᱩᱫᱨᱤ ᱫᱚ ᱢᱟᱨᱪ ᱕ ᱒᱐᱑᱙ ᱨᱮ ᱥᱚᱨᱯᱚᱸᱪ ᱨᱮᱱᱟᱜ ᱠᱷᱟᱹᱞᱤ ᱯᱚᱫᱽ ᱠᱚ ᱮᱢᱟ ᱫᱮᱭᱟ ᱾ ᱟᱹᱰᱤ ᱚᱠᱛᱚ ᱠᱷᱚᱱ ᱜᱮ ᱚᱱᱟ ᱯᱚᱫᱽ ᱫᱚ ᱠᱷᱟᱹᱞᱤ ᱛᱟᱦᱮᱸ ᱠᱟᱱᱟ ᱾ ᱡᱭᱚᱛᱤ ᱪᱚᱣᱦᱟᱱ ᱫᱚ ᱒᱗ ᱥᱮᱯᱴᱮᱢᱵᱚᱨ ᱒᱐᱑᱘ ᱨᱮ ᱯᱚᱧᱪᱟᱭᱚᱛ ᱥᱤᱴ ᱛᱤᱱᱟᱹᱝ ᱜᱟᱱ ᱮᱛᱮᱫ ᱞᱟᱹᱜᱤᱫ ᱛᱮ ᱤᱥᱛᱤᱯᱷᱟ ᱮᱢ ᱞᱮᱫ ᱟᱭ ᱾
ᱩᱱᱤ ᱫᱚ ᱒᱐᱐᱒ ᱨᱮ ᱯᱚᱧᱡᱟᱵᱽ ᱞᱮᱡᱤᱥᱞᱮᱴᱤᱵᱽ ᱮᱥᱮᱢᱵᱽᱞᱤ, ᱫᱤᱱᱟ ᱱᱚᱜᱚᱨ ᱠᱷᱚᱱ ᱡᱤᱛᱠᱟᱹᱨ ᱞᱮᱱᱟᱭ ᱟᱨ ᱚᱱᱠᱟ ᱜᱮ ᱟᱡ ᱫᱚ ᱒᱐᱑᱒ ᱨᱮ ᱟᱨ ᱢᱤᱫ ᱡᱮᱠᱷᱟ ᱦᱚᱸᱭ ᱡᱤᱛᱠᱟᱹᱨ ᱮᱱᱟ ᱾  ᱥᱩᱯᱨᱤᱢ ᱠᱚᱴ ᱨᱮᱱᱟᱜ ᱡᱟᱦᱟᱸ ᱵᱤᱪᱟᱹᱨ ᱛᱟᱦᱮᱸ ᱠᱟᱱᱟ, Sutlej-Yamuna Link(SYL) ᱨᱮ ᱚᱱᱟ ᱵᱤᱨᱩᱫᱷ ᱨᱮ ᱟᱹᱰᱤᱜᱟᱱ ᱠᱚᱸᱝᱜᱽᱨᱮᱥ ᱱᱮᱛᱟ ᱠᱚ ᱵᱤᱨᱚᱫᱷ ᱞᱮᱫ-ᱟ, ᱩᱱᱠᱩ ᱦᱤᱥᱟᱹᱵᱽ ᱨᱮ ᱥᱩᱯᱨᱤᱢ ᱠᱚᱴ ᱨᱮᱱᱟᱜ ᱡᱟᱦᱟᱸ ᱵᱤᱪᱟᱹᱨᱚᱜ ᱠᱟᱱᱟ ᱚᱱᱟ ᱫᱚ ᱚᱼᱥᱚᱢᱵᱤᱫᱷᱟᱱᱤᱠ ᱠᱟᱱᱟ ᱾ ᱟᱨ ᱚᱱᱟ ᱠᱷᱟᱹᱛᱤᱨ ᱠᱚᱸᱝᱜᱽᱨᱮᱥ ᱯᱟᱨᱴᱤ ᱠᱷᱚᱱ ᱔᱒ ᱦᱚᱲ ᱱᱮᱛᱟ ᱠᱚ ᱚᱱᱟ ᱵᱤᱨᱚᱫᱷ ᱛᱮ  ᱤᱥᱛᱚᱯᱷᱟ ᱥᱟᱠᱟᱢ ᱮᱢ ᱨᱮᱱᱟᱜ ᱫᱷᱚᱢᱠᱟᱣ ᱠᱚ ᱮᱢ ᱠᱮᱫ-ᱟ ᱾
ᱱᱤᱛᱚᱜ ᱫᱚ ᱟᱨᱩᱱᱟ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱮᱡᱩᱠᱮᱥᱚᱱ ᱢᱤᱱᱤᱥᱴᱚᱨ ᱠᱟᱱᱟᱭ ᱾ ᱚᱱᱟ ᱥᱟᱞᱟᱜ ᱛᱮ ᱩᱱᱤ ᱫᱚ ᱯᱚᱧᱡᱟᱵᱽ ᱠᱚᱸᱝᱜᱽᱨᱮᱥ ᱠᱚᱢᱤᱴᱤ ᱤᱡ ᱡᱮᱱᱮᱨᱟᱞ ᱥᱮᱠᱨᱮᱴᱟᱨᱤ ᱠᱟᱱᱟᱭ ᱟᱨ A. I. C. C ᱤᱡ ᱥᱚᱦᱮᱛ ᱦᱚᱸ ᱠᱟᱱᱟᱭ ᱾ ᱩᱱᱤ ᱫᱚ '''I. N. C ᱴᱤᱠᱚᱴ ᱛᱮ ᱯᱩᱱ ᱡᱮᱠᱷᱟ ᱵᱟᱪᱷᱱᱟᱣ ᱨᱮᱭ ᱞᱟᱹᱰᱷᱟᱹᱭ ᱞᱮᱱᱟᱭ ᱟᱨ ᱯᱮ ᱡᱮᱠᱷᱟ ᱵᱟᱪᱷᱱᱟᱣ ᱨᱮᱭ ᱡᱤᱛᱠᱟᱹᱨ ᱟᱠᱟᱱᱟ ᱾ ᱒᱐᱐᱒, ᱒᱐᱑᱒ ᱟᱨ ᱒᱐᱑᱗ ᱨᱮ ᱦᱚᱸ ᱩᱱᱤ ᱫᱚ ᱤᱞᱮᱠᱥᱚᱱ ᱨᱮ ᱡᱤᱛᱠᱟᱹᱨ ᱞᱮᱱᱟ ᱾ ᱒᱐᱑᱗ ᱨᱮᱱᱟᱜ ᱤᱞᱮᱠᱥᱚᱱ ᱨᱮ ᱩᱱᱤ ᱫᱚ ᱟᱹᱰᱤ ᱢᱟᱨᱟᱝ ᱢᱟᱨᱡᱤᱱ ᱛᱮ ᱤᱞᱮᱠᱥᱚᱱ ᱮ ᱡᱤᱛᱠᱟᱹᱨ ᱞᱮᱱᱟ, ᱥᱩᱨᱥᱩᱯᱩᱨ ᱓᱑,᱙᱑᱗ ᱵᱷᱚᱴ ᱞᱟᱠᱷᱟ ᱛᱮ B. D ᱫᱷᱩᱯᱟᱞ(B. J. P ᱨᱤᱱᱤᱡ ᱢᱤᱫᱴᱟᱹᱝ ᱱᱮᱛᱟ) ᱮ ᱦᱟᱨᱟᱣ ᱠᱮᱫᱮᱭᱟ ᱾ ᱩᱱᱤ ᱫᱚ ᱒᱐᱑᱗ ᱨᱮ ᱗᱒,᱐᱐᱐ ᱠᱷᱚᱱ ᱡᱟᱹᱥᱛᱤ ᱵᱷᱚᱴ ᱛᱮ ᱤᱞᱮᱠᱥᱚᱱ ᱮ ᱡᱤᱛᱠᱟᱹᱨ ᱞᱮᱱᱟ ᱾ ᱠᱷᱚᱞᱤ ᱯᱮᱭᱟ ᱠᱩᱰᱤ ᱞᱮᱡᱤᱥᱞᱮᱪᱚᱨ ᱢᱮᱱᱟᱜ ᱟᱱ ᱚᱱᱟ ᱠᱷᱚᱱ ᱫᱚ ᱟᱨᱩᱬᱟ ᱪᱚᱣᱫᱷᱩᱨᱤ ᱫᱚ ᱥᱤᱱᱤᱭᱚᱨ ᱠᱟᱱᱟᱭ ᱾ ᱱᱤᱛᱚᱜ ᱫᱚ ᱩᱱᱤ ᱫᱚ ᱯᱚᱧᱡᱟᱵᱽ ᱯᱚᱱᱚᱛ ᱨᱮ ᱞᱟᱯᱷᱟᱝ ᱥᱮᱪᱮᱫ ᱵᱤᱵᱷᱟᱜᱽ ᱟᱨ ᱥᱠᱩᱞ ᱥᱮᱪᱮᱫ''' ᱨᱮᱱᱟᱜ ᱠᱟᱹᱢᱤ ᱠᱚ ᱮᱢ ᱟᱠᱟᱣ ᱫᱮᱭᱟ ᱾ ᱩᱱᱤ ᱫᱚ ᱒᱐᱐᱔ ᱠᱷᱚᱱ ᱒᱐᱐᱗ ᱨᱮ ᱯᱚᱧᱡᱟᱵᱽ ᱥᱤᱵᱷᱤᱞ ᱥᱚᱨᱵᱷᱤᱥ ᱨᱤᱱᱤᱡ ᱪᱮᱭᱟᱨᱯᱚᱨᱥᱚᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱯᱮᱭᱟ ᱯᱤᱰᱷᱤ ᱫᱚ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱡᱤᱡ ᱦᱚᱧᱦᱟᱨ ᱵᱟᱵᱟ ᱠᱷᱚᱱ ᱜᱮ ᱱᱚᱶᱟ ᱨᱟᱡᱽᱟᱹᱨᱤ ᱪᱚᱠᱚᱨ ᱫᱚ ᱮᱛᱚᱦᱚᱵ ᱞᱮᱱᱟ, ᱩᱱᱤ ᱫᱚ ᱒᱕ ᱥᱮᱨᱢᱟ ᱠᱷᱚᱱ M. L. A ᱢᱮᱱᱟᱭᱟ ᱢᱟᱬᱟᱝ ᱑᱙᱖᱗, ᱛᱟᱭᱚᱢ ᱛᱮ ᱑᱙᱗᱒, ᱑᱙᱘᱐, ᱑᱙᱘᱕ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾
ᱠᱟᱹᱢᱤ ᱠᱚ
ᱟᱨᱩᱬᱟ ᱫᱚ ᱟᱡᱟᱜ ᱚᱠᱛᱚ ᱨᱮ ᱟᱹᱰᱤ ᱜᱟᱱ ᱠᱟᱹᱢᱤ ᱠᱚᱭ ᱠᱚᱨᱟᱣ ᱞᱮᱫᱟᱭ ᱾ M. L. A ᱛᱟᱦᱮᱸ ᱡᱚᱠᱷᱟᱜ ᱫᱚ ᱩᱱᱤ ᱤᱱᱰᱚᱼᱯᱟᱠ ᱥᱤᱢᱟᱹ ᱨᱮ ᱘᱕ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱦᱚᱨ ᱮ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱟᱨ ᱦᱚᱸ ᱡᱟᱦᱟᱸ ᱢᱚᱨᱟᱢᱚᱛᱤ ᱨᱮᱱᱟᱜ ᱠᱟᱹᱢᱤ ᱛᱟᱦᱮᱸ ᱠᱟᱱᱟ ᱚᱱᱟ ᱠᱚ ᱦᱚᱸ ᱟᱡ ᱜᱮ ᱛᱚᱭᱟᱨ ᱦᱚᱪᱚ ᱠᱮᱫ-ᱟ ᱾ ᱩᱱᱤ ᱫᱚ ᱠᱚᱢᱥᱮᱠᱚᱢ ᱢᱚᱬᱤ Culverts(ᱠᱚᱱᱠᱨᱤᱴ ᱨᱮᱱᱟᱜ ᱠᱟᱹᱴᱤᱡ ᱯᱚᱞᱚ),  ᱵᱟᱨᱭᱟ Pontoon bridges  ᱠᱚ ᱮᱢᱟᱱ ᱠᱚ ᱵᱮᱱᱟᱣ ᱠᱮᱫ-ᱟ ᱾ ᱚᱱᱟ  ᱥᱟᱞᱟᱜ ᱛᱮ ᱟᱹᱛᱩ ᱛᱮᱦᱚᱸ ᱵᱮᱥ ᱫᱟᱜ, ᱵᱮᱥ ᱵᱮᱥ ᱦᱚᱨ ᱟᱨ ᱫᱷᱚᱨᱚᱢᱥᱟᱞᱟ ᱠᱚ ᱮᱢᱟᱱ ᱨᱮ ᱟᱹᱰᱤ ᱠᱟᱹᱢᱤ ᱠᱚ ᱠᱚᱨᱚᱣ ᱠᱮᱫ-ᱟ ᱾
ᱥᱟᱶᱛᱟ ᱥᱩᱥᱟᱹᱨ
ᱩᱱᱤ ᱫᱚ ᱫᱤᱵᱽᱭᱚᱝᱜᱚ ᱠᱚ ᱮᱢᱟᱱ ᱯᱮᱱᱥᱚᱱ ᱟᱨ ᱟᱹᱰᱤ ᱞᱮᱠᱟᱱ ᱜᱚᱲᱚ ᱥᱚᱦᱚᱫ ᱠᱚᱭ ᱮᱢᱟ ᱞᱟᱫ ᱠᱚᱣᱟᱭ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ:ᱨᱟᱡᱽᱱᱮᱛᱟ
ᱜᱚᱱᱰᱤᱭᱟ ᱦᱚᱱᱚᱛ
ᱜᱚᱱᱰᱤᱭᱟ ᱦᱚᱱᱚᱛ ᱫᱚ ᱯᱟᱪᱷᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱜᱚᱱᱰᱤᱭᱟ ᱠᱟᱱ ᱜᱮᱭᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱱᱟᱜᱽᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱸᱫ ᱦᱤᱸᱥ ᱠᱟᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟᱹᱵᱽ ᱛᱮ ᱕, ᱢ᱔᱓᱑ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮ ᱑,᱓᱒᱒,᱕᱐᱖ ᱡᱚᱱᱟ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱫᱚ ᱤᱨᱟᱹᱞ ᱜᱚᱴᱟᱝ ᱛᱟᱦᱞᱤᱥ ᱢᱮᱱᱟᱜ ᱟᱠᱟᱫᱼᱟ ᱾ ᱜᱚᱱᱰᱤᱭᱟ ᱱᱟᱜᱽᱨᱟᱦᱟ ᱨᱮ ᱢᱤᱫᱴᱟᱹᱝ ᱮᱭᱟᱨᱯᱚᱨᱴ ᱦᱚᱸ ᱢᱮᱱᱟᱜ ᱟᱠᱟᱫᱼᱟ ᱾
ᱠᱟ.ᱣᱰᱤ ᱟ.ᱨᱤ
ᱜᱚᱱᱰᱤᱭᱟ ᱫᱚ ᱦᱩᱲᱩ ᱱᱟᱝᱜᱽᱨᱟᱦᱟ ᱢᱮᱱ ᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱱᱤᱭᱟ. ᱦᱚᱱᱚᱛ ᱦᱩᱲᱩᱼᱪᱟᱣᱞᱤ ᱟᱨᱡᱟᱣ ᱦᱚᱱᱚᱛ ᱢᱮᱱᱛᱮ ᱵᱤᱠᱟᱹᱣᱚᱜ ᱠᱟᱱᱟ, ᱜᱚᱴᱟ ᱦᱚᱱᱚᱛ ᱒᱕᱐ ᱜᱚᱴᱟᱝ ᱦᱩᱰᱩ ᱢᱤᱞ ᱢᱮᱱᱟᱜ ᱟᱠᱟᱫᱟ᱾ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱨᱮᱭᱟᱜ ᱥᱮᱬᱟ ᱱᱟᱝᱜᱽᱨᱟᱦᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱢᱤᱫᱴᱟᱝ ᱠᱟᱱᱟ᱾ ᱢᱩᱢᱵᱟᱭᱼᱱᱟᱜᱽᱯᱩᱨᱼᱠᱚᱞᱠᱟᱛᱟ ᱫᱚ ᱮᱥᱠᱟᱨ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱠᱟᱱᱟ, ᱚᱠᱟ ᱫᱚ ᱱᱚᱣᱟ ᱦᱚᱱᱚᱛ ᱛᱟᱞᱟ ᱛᱮ ᱯᱟᱨᱚᱢ ᱥᱮᱱ ᱟᱠᱟᱱ, ᱚᱠᱟ ᱫᱚ ᱙᱙ᱹ᱓᱗ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱰᱟᱦᱟᱨ ᱴᱚᱯᱟᱨ ᱟᱠᱟᱱ᱾ ᱜᱚᱱᱰᱤᱭᱟ ᱫᱚ ᱡᱟᱵᱟᱞ ᱯᱩᱨ, ᱱᱟᱜᱽᱯᱩᱨ, ᱨᱟᱭᱯᱩᱨ ᱟᱨ ᱦᱟᱭᱫᱽᱨᱟᱵᱟᱫᱽ ᱥᱟᱶ ᱦᱚᱸ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ᱾
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱟᱜ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱜᱚᱱᱰᱤᱭᱟ ᱦᱚᱱᱚᱛ ᱦᱚᱸ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟ ᱢᱤᱞᱟ.ᱣ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱜᱚᱱᱰᱤᱭᱟ ᱦᱚᱱᱚᱛ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱟᱱᱫᱮᱲ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑, ᱓᱒᱒,᱕᱐᱗ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱢᱚᱣᱨᱤᱥᱟᱥ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱤᱣ ᱱᱤᱭ ᱦᱟᱢᱥᱯᱮᱭᱟᱨ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱓᱖᱙ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱒᱓᱕ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱐.᱑᱓%᱾ ᱜᱚᱱᱰᱤᱭᱟ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱙᱖ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱕.᱔᱑%᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱡᱚᱝᱠᱷᱟ ᱯᱟᱹᱨᱥᱤ
ᱡᱚᱝᱠᱷᱟ, ᱥᱮ ᱵᱷᱩᱴᱟᱱᱤᱥ (རྫོང་ཁ་, [dzoŋkʰa]), ᱫᱚ ᱢᱤᱫ ᱴᱮᱱ ᱪᱤᱱᱟᱼᱛᱤᱵᱵᱛᱤ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱵᱷᱩᱴᱟᱱ ᱫᱤᱥᱚᱢ ᱨᱮ ᱢᱚᱬᱮ ᱞᱟᱠᱷ ᱜᱟᱱ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱᱟ ᱾ ᱱᱚᱣᱟ ᱜᱮ ᱵᱷᱩᱴᱟᱱ ᱨᱟᱡᱽ ᱨᱮᱭᱟᱜ ᱮᱠᱞᱟ ᱢᱤᱫ ᱥᱚᱨᱠᱟᱨᱤ ᱟᱨ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱᱟ ᱾ ᱛᱤᱵᱵᱽᱛᱤ ᱪᱤᱠᱤ ᱛᱮ ᱡᱚᱝᱠᱷᱟ ᱯᱟᱹᱨᱥᱤ ᱫᱚ ᱚᱞᱚᱜ ᱠᱟᱱᱟ ᱾
ᱡᱚᱝᱠᱷᱟ ᱟ.ᱲᱟ. ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ ᱴᱚᱴᱷᱟ (ᱫᱤᱥᱚᱢ) ᱨᱮᱭᱟᱜ ᱯᱟᱹᱨᱥᱤ; ᱠᱷᱟ ᱢᱮᱱᱮᱫ ᱯᱟᱹᱨᱥᱤ, ᱟᱨ ᱡᱚᱝ ᱨᱮᱭᱟᱜ ᱢᱮᱱᱮᱫ ᱫᱚ ᱴᱚᱴᱷᱟ ᱥᱮ ᱫᱤᱥᱚᱢ ᱾ ᱒᱐᱑᱓ ᱨᱮᱭᱟᱜ ᱦᱚᱲ ᱞᱮᱠᱷ ᱞᱮᱠᱟ ᱛᱮ ᱑᱖᱑,᱐᱘᱐ ᱜᱟᱱ ᱦᱚᱲ ᱡᱚᱝᱠᱷᱟ ᱯᱟᱹᱨᱥᱤ ᱟᱭᱚ ᱟᱲᱟᱝ ᱞᱮᱠᱟ ᱛᱮ ᱠᱚ ᱨᱚᱲᱼᱟ, ᱟᱨ ᱥᱟᱱᱟᱢ ᱨᱮ ᱞᱮᱠᱷᱟᱜᱩᱴ ᱕᱔᱐,᱐᱐᱐ ᱜᱟᱱ ᱦᱚᱲ ᱡᱚᱝᱠᱷᱟ ᱯᱟᱹᱨᱥᱤ ᱠᱚ ᱨᱚᱲᱼᱟ ᱾
ᱵᱮᱵᱷᱟᱨ
ᱡᱚᱝᱠᱷᱟ ᱟᱨ ᱚᱱᱟ ᱨᱮᱭᱟᱜ ᱪᱟᱸᱜᱟ ᱯᱟᱹᱨᱥᱤ ᱯᱟᱪᱮ ᱵᱷᱩᱴᱟᱱ ᱨᱮᱭᱟᱜ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ (ᱣᱟᱝᱰᱩ ᱯᱷᱚᱫᱽᱨᱟᱝ, ᱯᱩᱱᱠᱷᱟ, ᱛᱷᱤᱢᱯᱩ, ᱜᱟᱥᱟ, ᱯᱟᱨᱳ, ᱦᱟ, ᱫᱟᱜᱟᱱᱟ ᱟᱨ ᱪᱩᱠᱷᱟ) ᱨᱮᱭᱟᱜ ᱛᱷᱟᱱᱤᱛ ᱯᱟᱹᱨᱥᱤ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱟᱞᱤᱢᱯᱚᱝ ᱨᱮᱦᱚᱸ ᱡᱚᱝᱠᱷᱟ ᱨᱚᱨᱚᱲ ᱦᱚᱲ ᱠᱚ ᱧᱟᱢᱚᱜ ᱜᱮᱭᱟ ᱾ ᱡᱟᱦᱟᱸ ᱫᱚ ᱯᱟᱹᱦᱤᱞ ᱵᱷᱩᱴᱟᱱ ᱨᱮ ᱛᱟᱦᱮᱸ ᱠᱟᱱᱟ, ᱱᱮᱛᱟᱨ ᱫᱚ ᱠᱚᱸᱭᱮ ᱵᱟᱝᱞᱟ ᱨᱮ ᱯᱟᱲᱟᱣ ᱟᱠᱟᱱᱟ ᱾
ᱡᱚᱝᱠᱷᱟ ᱫᱚ ᱑᱙᱗᱑ ᱥᱮᱨᱢᱟ ᱨᱮ ᱵᱷᱩᱴᱟᱱ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱩᱪᱷᱟᱹᱱ ᱟᱠᱟᱱᱟ ᱾ ᱡᱚᱝᱠᱷᱟ ᱯᱟᱹᱨᱥᱤ ᱫᱚ ᱵᱷᱩᱴᱟᱱ ᱨᱮᱭᱟᱜ ᱡᱚᱛᱚ ᱟᱥᱲᱟ ᱠᱚ ᱨᱮᱜᱮ ᱯᱟᱲᱦᱟᱣ ᱛᱮ ᱜᱮ ᱡᱟᱹᱨᱩᱲᱟ, ᱟᱨ ᱱᱚᱣᱟ ᱫᱚ ᱮᱛᱚᱢ-ᱯᱟᱪᱮ ᱦᱚᱱᱚᱛ ᱠᱚᱨᱮᱱᱟᱜ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ, ᱡᱟᱦᱟᱸ ᱨᱮ ᱱᱚᱣᱟ ᱫᱚ ᱫᱚ ᱚᱸᱰᱮ ᱱᱟᱜ ᱟᱭᱚ ᱟᱲᱟᱝ ᱵᱟᱝ ᱠᱟᱱᱟ ᱾ ᱒᱐᱐᱓ ᱨᱮᱭᱟᱜ ᱵᱷᱩᱴᱟᱱᱤᱥ ᱥᱤᱱᱮᱢᱟ  Travellers and Magicians ᱫᱚ ᱯᱩᱨᱟᱹ ᱜᱮ ᱡᱚᱝᱠᱷᱟ ᱯᱟᱹᱨᱥᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾
ᱚᱞ ᱛᱚᱦᱚᱨ
ᱡᱚᱝᱠᱷᱟ ᱯᱟᱹᱨᱥᱤ ᱫᱚ ᱛᱤᱵᱵᱚᱛᱤ ᱪᱤᱠᱤ ᱨᱮᱛᱟᱜ ᱯᱮ ᱜᱮᱞ ᱜᱟᱱ ᱢᱩᱞ ᱪᱤᱠᱤ ᱠᱚ ᱛᱮ ᱚᱞᱚᱜ ᱠᱟᱱᱟ, ᱚᱠᱟ ᱚᱠᱟ ᱫᱚ ᱱᱚᱣᱟ "ᱠᱚᱴᱴᱚᱨᱯᱚᱱᱛᱷᱤ" ᱠᱮᱪᱮᱫ ᱟᱲᱟᱝ ᱞᱮᱠᱟ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱾ᱡᱚᱝᱠᱷᱟ ᱯᱟᱹᱨᱥᱤ ᱫᱚ ᱥᱟᱫᱷᱟᱨᱚᱱ ᱛᱮ ᱵᱷᱩᱴᱟᱱᱤᱥ ᱨᱩᱯ ᱨᱮᱭᱟᱜ ᱩᱪᱮᱱ ᱪᱤᱠᱤ ᱛᱮ ᱚᱞᱚᱜᱚᱜ ᱠᱟᱱᱟ, ᱛᱤᱵᱵᱚᱛᱤ ᱪᱤᱠᱤ ᱨᱮᱭᱟᱜ ᱨᱩᱯ ᱫᱚ ᱵᱟᱰᱟᱭᱚᱜ ᱠᱟᱱᱟ ᱡᱚᱭᱤ ᱢᱮᱱᱛᱮ "cursive longhand" ᱟᱨ ᱡᱳᱛᱥᱷᱩᱢ "formal longhand"ᱞᱮᱠᱟ ᱛᱮᱦᱚᱸ ᱾ ᱪᱷᱟᱯᱟᱜ ᱨᱩᱯ ᱫᱚ ᱵᱟᱰᱟᱭᱚᱜ ᱠᱟᱱᱟ ᱥᱟᱫᱷᱟᱨᱚᱱ  Tshûm ᱞᱮᱠᱟ ᱛᱮ ᱾
ᱩᱫᱩᱜ ᱚᱞ
ᱡᱚᱝᱠᱷᱟ ᱛᱮ ᱡᱮᱜᱮᱛᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱩᱪᱟᱹᱱ ᱨᱮᱭᱟᱜ ᱟᱨᱴᱤᱠᱮᱞ ᱑ :
ᱛᱤᱵᱵᱚᱛᱤ ᱪᱤᱠᱤ ᱛᱮ ᱡᱚᱝᱠᱷᱟ ᱚᱞ ༄༅། །འགྲོ་བ་མི་རིགས་ག་ར་དབང་ཆ་འདྲ་མཉམ་འབད་སྒྱེཝ་ལས་ག་ར་གིས་གཅིག་གིས་གཅིག་ལུ་སྤུན་ཆའི་དམ་ཚིག་བསྟན་དགོས།
ᱥᱟᱱᱟᱢ ᱢᱟᱱᱣᱟ ᱦᱚᱯᱚᱱ ᱜᱮ ᱢᱚᱥᱛᱮ ᱛᱮ ᱟᱨ ᱵᱟᱨᱟᱵᱟᱹᱨᱤ ᱢᱟᱱᱚᱛ ᱟᱨ ᱟᱹᱭᱫᱟᱹᱨᱤ ᱭᱟᱱ ᱛᱮᱠᱚ ᱡᱟᱱᱟᱢᱚᱜ ᱠᱟᱱᱟ ᱾ ᱩᱱᱠᱩ ᱫᱚ ᱡᱚᱛᱷᱟᱛ ᱠᱟᱛᱷᱟ ᱟᱨ ᱫᱤᱥᱼᱦᱩᱫᱤᱥᱟᱱ ᱛᱮ ᱠᱚ ᱪᱟᱞᱟᱣ ᱵᱟᱱᱟᱣᱚᱜᱼᱟ, ᱟᱨ ᱢᱤᱫ ᱮᱴᱟᱜᱤᱡ ᱛᱩᱞᱩᱡ ᱵᱚᱭᱦᱟ ᱥᱟᱹᱜᱟᱹᱭ ᱞᱮᱠᱟ ᱠᱚ ᱵᱮᱵᱷᱟᱨᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ: ᱛᱤᱵᱵᱚᱛᱤᱼᱠᱟᱱᱟᱣᱨᱤ ᱯᱟᱹᱨᱥᱤ ᱛᱷᱚᱠ: ᱵᱳᱫᱤᱥ ᱯᱟᱹᱨᱥᱤ ᱛᱷᱚᱠ: ᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ: ᱵᱷᱩᱴᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱤᱵᱵᱛᱤ ᱦᱚᱨᱚᱯ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱦᱟᱡᱚᱝ ᱯᱟᱹᱨᱥᱤ
ᱦᱟᱡᱚᱝ ᱯᱟᱹᱨᱥᱤ ᱫᱚ ᱢᱤᱫᱴᱮᱱ ᱥᱤᱧᱚᱛ ᱨᱡᱚ ᱯᱟᱹᱨᱥᱤ ᱠᱟᱱᱟ, ᱚᱠᱟ ᱫᱚ ᱛᱤᱵᱮᱛ ᱵᱚᱨᱢᱤ ᱯᱟᱹᱨᱥᱤ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱟᱠᱟᱫᱟ|ᱦᱟᱡᱚᱝ ᱯᱟᱹᱨᱥᱤ ᱫᱚ ᱑᱙᱕,᱐᱐᱐ ᱦᱡᱚᱝ ᱡᱟᱹᱛᱤ ᱨᱮᱱ ᱦᱚᱲ ᱠᱚ ᱨᱚᱲᱟ, ᱥᱤᱧᱚᱛ ᱨᱮᱭᱟᱜ ᱟᱥᱟᱢ, ᱢᱮᱜᱷᱟᱞᱚᱭ, ᱚᱨᱩᱱᱟᱪᱚᱞ ᱯᱨᱚᱫᱮᱥ, ᱯᱟᱹᱪᱷᱤᱢ ᱵᱮᱝᱜᱚᱞ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱚᱭᱱᱚᱱ ᱥᱤᱝ ᱦᱚᱱᱚᱛ ᱨᱮ ᱠᱚ ᱨᱚᱲᱮᱫ ᱠᱟᱱᱟ|ᱦᱟᱡᱚᱝ ᱯᱟᱹᱨᱥᱤ ᱯᱟᱹᱦᱤᱞ ᱫᱚ ᱛᱤᱵᱮᱛᱤ ᱵᱚᱨᱢᱤ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱛᱟᱸᱦᱮ ᱠᱟᱱᱟ, ᱛᱟᱭᱚᱢ ᱫᱟᱨᱟᱢ ᱟᱹᱨᱩ ᱯᱷᱮᱨᱟᱣ ᱠᱟᱛᱮ ᱟᱥᱟᱢᱤᱥ ᱟᱨ ᱵᱟᱝᱞᱟ ᱟᱹᱰᱤ ᱢᱤᱞᱟᱹᱣ ᱮᱱᱟ
ᱢᱟᱨᱮ ᱦᱟᱡᱚᱝ
ᱱᱟᱦᱟᱜ ᱦᱟᱡᱚᱝ ᱡᱟᱹᱛᱤ ᱨᱮᱱ ᱦᱚᱲ ᱠᱚ ᱦᱚᱛᱮ ᱛᱮ ᱨᱚᱲᱚᱜᱚᱜ ᱠᱟᱱ ᱯᱟᱹᱨᱥᱤ ᱫᱚ ᱥᱤᱧᱚᱴ ᱟᱨᱡᱚ ᱯᱟᱹᱨᱥᱤ ᱢᱮᱱᱛᱮ ᱞᱮᱠᱷᱟᱜ ᱠᱟᱱᱟ,ᱪᱮᱫᱟᱜ ᱥᱮ ᱱᱤᱭᱟᱹ ᱯᱟᱹᱨᱥᱤ ᱛᱤᱵᱮᱛᱤ ᱵᱚᱨᱢᱤ ᱯᱟᱹᱨᱥᱤ ᱠᱷᱚᱱ ᱯᱷᱮᱨᱟᱣ ᱟᱠᱟᱱᱟ|ᱢᱟᱨᱮ ᱦᱟᱡᱚᱝ ᱥᱮ ᱠᱷᱟᱴᱤ ᱦᱟᱡᱚᱝ ᱫᱚ [ᱜᱟᱟᱟᱨᱚ ᱯᱟᱹᱨᱥᱤ]]] ᱟᱨᱵᱟᱝ ᱵᱚᱰᱚ ᱯᱟᱟᱹᱨᱥᱤ ᱥᱟᱶ ᱥᱟᱹᱜᱟᱹᱭ ᱛᱟᱸᱦᱮ ᱠᱟᱱᱟ, ᱚᱠᱟ ᱫᱚ ᱛᱤᱵᱚᱛᱤ ᱵᱚᱨᱢᱤ ᱜᱷᱚᱨᱨᱚᱧᱡᱽ ᱨᱮᱭᱟᱜ ᱯᱟᱹᱨᱥᱥᱤ ᱠᱟᱱ|ᱱᱤᱭᱟᱹ ᱠᱚ ᱟᱹᱲᱟᱹ ᱦᱟᱟᱡᱚᱝ ᱯᱟᱹᱨᱨᱥᱤ ᱛᱮ ᱢᱟᱣ/ᱟᱭᱟ (ᱜᱚᱜᱚ), ᱵᱟᱯ/ᱵᱟᱵᱟ (ᱵᱟᱵᱟ), ᱟᱵᱩ (ᱵᱩᱰᱤᱜᱚ), ᱟᱡᱚ (ᱦᱟᱲᱟᱢᱵᱟ) ᱫᱟᱫᱟ, ᱵᱟᱭ (ᱫᱟᱹᱭ), ᱱᱩᱱᱩ (ᱦᱩᱰᱤᱧ ᱵᱚᱭᱦᱟ), ᱵᱩᱱᱩ (ᱤᱨᱣᱤᱞ ᱠᱚᱲᱟ) ᱵᱷᱩᱡᱤ(ᱦᱤᱞᱤ),ᱜᱟᱝ (ᱜᱟᱰᱟ) ᱜᱟᱯ (ᱨᱚᱝ) ᱰᱟᱝᱚ (ᱢᱟᱨᱟᱝ) ᱵᱩᱣᱟᱟᱹᱭ (ᱥᱤᱭᱚᱜ) ᱠᱷᱟᱨ (ᱥᱚᱰᱟ) ᱫᱽᱭᱚ (ᱡᱤᱣᱤ) ᱵᱟᱴᱚ (ᱢᱤᱨᱩ) ᱮᱢᱟᱟᱱ ᱛᱛᱮᱭᱟᱜ ᱟᱹᱲᱟᱹ ᱠᱚ ᱚᱠᱟ ᱫᱚ ᱛᱤᱵᱚᱛᱤ ᱵᱚᱨᱢᱤ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱟᱹᱲᱟᱹ ᱠᱚ ᱠᱟᱱ|
ᱚᱞᱚᱜ ᱦᱚᱨᱟ
ᱦᱟᱡᱚᱝ ᱯᱟᱹᱨᱥᱤ ᱚᱞᱚᱜ ᱞᱟᱹᱜᱤᱫ ᱫᱚ ᱵᱟᱱᱟᱨ ᱟᱥᱟᱢᱤᱥ ᱟᱨ ᱞᱮᱴᱤᱱ ᱞᱤᱯᱤ ᱜᱮ ᱞᱟᱲᱪᱟᱲᱚᱜ ᱠᱟᱱᱟ|ᱡᱩᱰᱤ  ᱦᱚᱸ ᱵᱟᱱᱟᱨ ᱞᱤᱯᱤ ᱜᱮ ᱥᱤᱧᱚᱛ ᱫᱤᱥᱚᱢ ᱨᱮ ᱞᱟᱲᱪᱟᱲᱚᱜ ᱠᱟᱱᱱᱟ, ᱢᱮᱮᱱ ᱠᱷᱟᱱ ᱵᱟᱝᱞᱟᱫᱮᱥ ᱨᱮ ᱫᱚ ᱵᱟᱝᱞᱟ ᱞᱤᱯᱤ ᱢᱚᱛᱚ ᱜᱮ ᱞᱟᱲᱪᱟᱲᱚᱜ ᱠᱟᱱᱟ|
ᱦᱟᱡᱚᱝ ᱯᱟᱹᱨᱥᱤ ᱛᱮ ᱦᱩᱰᱤᱧ ᱟᱹᱭᱟᱹᱛ ᱨᱮᱭᱟᱜ ᱫᱟᱹᱭᱠᱟᱹ
==
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱥᱤ
ᱯᱨᱚᱛᱟᱯᱜᱚᱲ ᱦᱚᱱᱚᱛ, ᱨᱟᱡᱚᱥᱛᱷᱟᱱ
ᱯᱨᱚᱛᱟᱯᱜᱚᱲ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱓᱓ ᱟᱱᱟᱜ ᱦᱚᱱᱚᱛ ᱠᱟᱱᱟ, ᱚᱠᱟ ᱒᱖ ᱡᱟᱱᱩᱣᱟᱨᱤ ᱒᱐᱐᱘ ᱨᱮ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱩᱫᱚᱭᱯᱩᱨ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱟᱨ ᱪᱤᱛᱛᱚᱨᱜᱚᱲ, ᱩᱫᱚᱭᱯᱩᱨ ᱟᱨ ᱵᱟᱸᱥᱣᱟᱲᱟ, ᱦᱚᱱᱚᱛ ᱨᱮᱱᱟᱜ ᱱᱟᱣᱟ ᱛᱟᱦᱥᱤᱞ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱾ ᱯᱨᱚᱛᱟᱯᱜᱚᱲ ᱥᱚᱦᱚᱨ ᱫᱚ (ᱯᱤᱱ ᱠᱚᱰ ᱓᱑᱒᱖᱐᱕, ᱮᱥᱴᱤᱰᱤ ᱠᱤᱰ ᱐᱑᱔᱗᱘) ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱚᱛᱱᱚᱜ
ᱯᱨᱚᱛᱟᱯᱜᱚᱲ 24.03° N 74.78° E ᱨᱮ ᱕᱘᱐ ᱢᱤᱴᱚᱨ (ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱑᱖᱑᱐ ᱯᱷᱤᱴ ᱪᱮᱛᱟᱱ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱢᱟᱣᱩᱸᱴ ᱟᱵᱩ ᱛᱟᱭᱚᱢ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱩᱥᱩᱞ ᱛᱷᱟᱱ (?) ᱠᱚ ᱢᱮᱛᱟᱜᱼᱟ ᱾ ᱚᱢᱨᱟᱵᱟᱛᱤ ᱵᱩᱨᱩ ᱨᱮᱱᱟᱜ ᱩᱥᱩᱞ ᱟᱨ ᱢᱟᱞᱣᱟ ᱯᱟᱴᱷᱟᱨ ᱨᱮᱱᱟᱜ ᱡᱚᱸᱠᱥᱚᱱ ᱨᱮ ᱢᱮᱱᱟᱜ ᱱᱚᱣᱟ ᱨᱮᱱᱟᱜ ᱵᱤᱡᱚᱲ ᱛᱷᱟᱱ ᱱᱤᱭᱟᱹ ᱵᱟᱱᱟᱨ ᱚᱛᱱᱚᱜ ᱵᱮᱵᱚᱥᱛᱟ ᱫᱚ ᱯᱨᱚᱢᱤᱱᱤᱱᱥ (prominently) ᱠᱷᱚᱱ ᱵᱮᱨᱮᱫ ᱟ ᱾
ᱯᱨᱚᱛᱟᱯᱜᱚᱲ ᱨᱮᱱᱟᱜ ᱚᱛᱱᱚᱜ ᱚᱥᱟᱨ ᱵᱤᱥᱟᱹᱨ ᱔,᱑᱑,᱗᱓᱖ ᱦᱮᱠᱴᱚᱨ ᱢᱮᱱᱟᱜᱼᱟ, ᱚᱱᱰᱮ ᱠᱷᱚᱱ ᱵᱤᱨ ᱴᱚᱴᱷᱟ ᱑,᱒᱐,᱙᱗᱖ ᱦᱮᱠᱴᱚᱨ (᱒᱐᱐᱙ᱼ᱑᱐) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱑᱘᱘᱑ ᱨᱮ ᱯᱨᱚᱛᱟᱯᱜᱚᱲ ᱨᱤᱱ ᱦᱚᱲ ᱮᱞ ᱗᱙,᱕᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ; ᱟᱫᱚ ᱑᱙᱕᱑ ᱨᱮ ᱑,᱑᱐,᱕᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱨᱚᱛᱟᱯᱜᱚᱲ ᱦᱚᱱᱚᱛ (ᱨᱟᱡᱚᱥᱛᱷᱟᱱ) ᱨᱤᱱ ᱦᱚᱲ ᱮᱞ ᱘,᱖᱗,᱘᱔᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱠᱟᱛᱟᱨ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱟᱨᱵᱟᱝ ᱰᱮᱞᱟᱣᱮᱭᱟᱨ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱔᱗᱒ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱑᱑ ᱛᱟᱦᱮᱱ ᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱒᱒.᱘᱔% ᱛᱟᱦᱮᱸ ᱠᱟᱱᱟ ᱾ ᱯᱨᱚᱛᱟᱯᱜᱚᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱙᱘᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱕᱖.᱓% ᱢᱮᱱᱟᱜᱼᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱨᱚᱛᱟᱯᱜᱚᱲ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱨᱟᱡᱚᱥᱛᱷᱟᱱ, ᱜᱩᱡᱽᱨᱟᱴ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱫᱤᱱᱟᱹᱢ ᱦᱤᱞᱚᱜ ᱵᱟᱥ ᱥᱮᱵᱟ ᱯᱨᱚᱛᱟᱯᱜᱚᱲ ᱪᱤᱛᱛᱚᱨᱜᱟᱲ (᱑᱑᱐ ᱠᱤᱞᱚᱢᱤᱴᱚᱨ), ᱵᱟᱸᱥᱣᱟᱲᱟ (᱘᱐ ᱠᱤᱞᱚᱢᱤᱴᱚᱨ), ᱩᱫᱚᱭᱯᱩᱨ (᱑᱖᱕ ᱠᱤᱞᱚᱢᱤᱴᱚᱨ), ᱰᱩᱸᱜᱚᱨᱯᱩᱨ (᱙᱕ ᱠᱤᱞᱚᱢᱤᱴᱚᱨ), ᱨᱟᱡᱽᱥᱚᱢᱚᱸᱫᱽ (᱒᱐᱐ ᱠᱤᱞᱚᱢᱤᱴᱚᱨ), ᱡᱚᱫᱷᱯᱩᱨ (᱔᱓᱕ ᱠᱤᱞᱚᱢᱤᱴᱚᱨ), ᱡᱚᱭᱯᱩᱨ (᱔᱒᱑ ᱠᱤᱞᱚᱢᱤᱴᱚᱨ), ᱱᱤᱢᱚᱪ (᱖᱒ ᱠᱤᱞᱚᱢᱤᱴᱚᱨ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱨᱚᱛᱞᱚᱢ (᱘᱕ ᱠᱤᱞᱚᱢᱤᱴᱚᱨ), ᱢᱟᱸᱫᱽᱥᱚᱨ (᱓᱒ ᱠᱤᱞᱚᱢᱤᱴᱚᱨ) ᱟᱨ ᱫᱤᱞᱞᱤ (᱗᱐᱕ ᱠᱤᱞᱚᱢᱤᱴᱚᱨ) ᱟᱨ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱟᱹᱰᱤ ᱮᱢᱟᱱ ᱥᱚᱦᱚᱨ ᱾ ᱯᱨᱟᱵᱷᱮᱴ ᱵᱟᱥ ᱚᱯᱨᱮᱴᱟᱨ ᱦᱚᱸ ᱯᱨᱚᱛᱟᱯᱜᱚᱲ ᱞᱟᱹᱜᱤᱫ ᱥᱩᱨ ᱨᱮᱱᱟᱜ ᱛᱷᱟᱱ ᱠᱷᱚᱱ ᱱᱤᱭᱟᱹᱢ ᱡᱚᱲᱟᱣ ᱯᱟᱥᱱᱟᱣ ᱮᱫᱼᱟ ᱾
ᱦᱚᱱᱚᱛ ᱨᱮ ᱥᱚᱲᱚᱠ ᱨᱮᱱᱟᱜ ᱜᱩᱴ ᱡᱤᱞᱤᱧ ᱑᱘᱗᱙ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱚᱠᱟ ᱗,᱕᱐᱐ ᱠᱷᱚᱱ ᱰᱮᱦᱮᱨ ᱨᱟᱡᱤᱥᱴᱨᱤ ᱟᱠᱟᱱᱟ ᱨᱟᱣᱟᱞ ᱟᱨ ᱦᱟᱢᱟᱞ ᱜᱟᱹᱰᱤ ᱢᱮᱱᱟᱜᱼᱟ ᱾
ᱢᱤᱛᱷᱤᱞᱟ ᱴᱚᱴᱷᱟ
ᱢᱤᱛᱷᱤᱞᱟ ᱴᱚᱴᱷᱟ (IAST: mithilā), ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫ ᱴᱟᱝ ᱚᱛᱱᱚᱛᱟᱱ ᱟᱨ ᱞᱟᱭ-ᱞᱟᱠᱪᱟᱨᱟᱱ ᱴᱚᱴᱷᱟ ᱠᱟᱱᱟ, ᱚᱠᱟ ᱫᱚ ᱱᱟᱦᱟᱜ ᱟᱥᱚᱠᱟᱭ ᱛᱮ ᱵᱤᱦᱟᱨ ᱯᱚᱱᱚᱛ ᱨᱮ ᱛᱷᱟᱢᱜᱟ.ᱰᱤ ᱢᱮᱱᱟᱜ ᱾ ᱱᱚᱣᱟ ᱴᱚᱴᱷᱟ ᱫᱚ ᱛᱤᱨᱦᱩᱛ ᱟᱨ ᱛᱤᱨᱟ ᱵᱷᱩᱠᱛᱤ ᱢᱮᱱ ᱛᱮ ᱦᱚ ᱵᱟᱰᱥᱭᱚᱜ ᱠᱟᱱ ᱛᱟᱦᱮᱱᱟ᱾ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱫᱚ ᱢᱚᱦᱟᱱᱚᱱᱫᱚ ᱜᱟᱰᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱫᱚ ᱜᱟᱝᱜᱟ ᱜᱟᱰᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱯᱟᱪᱷᱮ ᱱᱟᱠᱷᱟ ᱫᱚ ᱜᱟᱱᱫᱟᱠᱤ ᱜᱟᱰᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱟᱨ ᱠᱚᱭᱮ ᱱᱟᱠᱷᱟ ᱫᱚ ᱦᱤᱢᱟᱞᱚᱭ ᱵᱩᱨᱩ ᱞᱚᱫᱟᱢ ᱨᱮ ᱡᱟᱯᱟᱜ ᱟᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱫᱚ ᱱᱮᱯᱟᱞ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱛᱟᱨᱟᱭ ᱦᱟ.ᱵᱤᱡ ᱯᱟᱥᱱᱟᱣ ᱟᱠᱟᱱ ᱛᱟᱦᱮ ᱠᱟᱱᱟ᱾
ᱢᱤᱛᱷᱤᱞᱟ ᱴᱚᱴᱷᱟ ᱨᱮᱭᱟᱜ ᱴᱚᱴᱷᱟᱠᱤᱭᱟ. ᱯᱟ.ᱨᱥᱤ ᱫᱚ ᱢᱟᱭᱛᱷᱟᱞᱤ ᱠᱚ ᱢᱮᱛᱟᱣᱟᱜ-ᱟ ᱟᱨ ᱱᱚᱣᱟ ᱯᱟ.ᱨᱥᱤ ᱨᱚᱨᱚᱲ ᱦᱚᱲ ᱠᱚ ᱫᱚ ᱢᱟᱭᱛᱷᱤᱞ ᱠᱚ ᱢᱮᱛᱟᱣ ᱠᱚᱣᱟ᱾
ᱱᱚᱣᱟ ᱢᱤᱛᱷᱤᱞᱟ ᱧᱩᱛᱩᱢ ᱫᱚ ᱵᱤᱫᱤᱦᱟ ᱨᱟᱡᱚᱥᱴᱤ ᱵᱩᱡᱷᱦᱟ.ᱣᱜ ᱞᱟ.ᱜᱤᱫ ᱞᱟᱲᱪᱟᱲᱚᱜ ᱠᱟᱱ ᱛᱟᱦᱮᱱᱟ᱾ ᱑᱘ ᱥᱟᱭᱟᱱᱟᱜ ᱥᱮᱨᱢᱟ ᱦᱟ.ᱵᱤᱡ, ᱢᱤᱛᱷᱤᱞᱟ ᱴᱚᱴᱷᱟ ᱫᱚ ᱫᱟᱨᱵᱷᱟᱝᱜᱟ ᱨᱟᱡᱽ ᱦᱚᱛᱮ ᱛᱮ ᱥᱟᱥᱚᱱᱚᱜ ᱠᱟᱱ ᱛᱟᱦᱮᱱᱟ, ᱢᱮᱱ ᱠᱷᱟᱱ ᱵᱨᱤᱴᱤᱥ ᱨᱟᱡᱽ ᱫᱚ  ᱵᱤᱱᱟ. ᱨᱟᱡᱟᱜ ᱯᱚᱱᱚᱛ ᱧᱩᱢ ᱵᱟᱦᱟᱞ ᱡᱟᱛᱮ ᱜᱮ ᱟᱡᱟᱜ ᱴᱚᱴᱷ_ ᱨᱮ ᱥᱮᱞᱮᱫ ᱠᱮᱫᱟ᱾ᱢᱤᱛᱷᱤᱞᱟ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱭᱟᱜ ᱛᱤᱨᱦᱩᱴ, ᱫᱟᱨᱵᱷᱥᱝᱜᱟ, ᱠᱚᱥᱤ, ᱯᱚᱨᱱᱤᱭᱟ, ᱢᱩᱝᱜᱮᱨ, ᱵᱷᱟᱜᱚᱞᱯᱩᱨ, ᱟᱨ ᱥᱟᱱᱛᱟᱞ ᱯᱟᱨᱜᱟᱱᱟ ᱟᱨ ᱱᱮᱯᱟᱞ ᱨᱮᱭᱟᱜ ᱟᱫᱚᱢ ᱦᱚᱱᱚᱛ ᱟᱱᱛᱮ ᱡᱚᱲᱟᱣ ᱛᱟᱦᱮ ᱠᱟᱱᱟ᱾
ᱱᱟᱜᱟᱢ
ᱢᱤᱛᱷᱤᱞᱟ ᱴᱚᱴᱷᱟ ᱫᱚ ᱧᱟᱢᱚᱜ ᱠᱟᱱᱟ, ᱛᱤᱱ ᱨᱮ ᱤᱱᱫᱚ-ᱟᱨᱡᱚ ᱦᱚᱲ ᱱᱚᱣᱟ ᱴᱚᱴᱷᱟ ᱨᱮ ᱠᱚ ᱛᱷᱟᱢ ᱜᱟ.ᱰᱤᱭᱱᱟ ᱟᱨ ᱵᱮᱫᱤᱦᱟ ᱨᱟᱡᱚᱥᱴᱤ ᱠᱚ ᱵᱟᱱᱫᱷᱟᱣ ᱠᱮᱫᱟ᱾ ᱵᱮᱫᱤᱠ ᱯᱨᱤᱭᱚᱰ ᱨᱮᱭᱟᱜ ᱢᱩᱪᱟ.ᱜ ᱥᱮᱫ ( ᱑᱑᱐᱐-᱕᱐᱐ ᱢᱟ.ᱥᱤ ᱢᱟᱬᱟᱝ), ᱵᱮᱫᱤᱦᱟ ᱫᱚ ᱮᱛᱚᱢ ᱮᱥᱤᱭᱟ ᱨᱮᱭᱟᱜ ᱢᱤᱫ ᱢᱟᱨᱟᱝ ᱨᱟᱡᱟᱨᱤ ᱟᱨ ᱞᱟᱭ- ᱞᱟᱠᱪᱟᱨᱟᱱ ᱴᱚᱴᱷᱟ ᱛᱟᱦᱮ ᱠᱟᱱᱟ᱾ ᱵᱤᱫᱮᱦᱟ ᱨᱟᱡᱚᱥᱴᱤ ᱨᱮᱱ ᱨᱟᱡᱽ ᱠᱚ ᱫᱚ ᱡᱚᱱᱚᱠ ᱠᱚ ᱢᱮᱛᱟᱣ ᱠᱚ ᱠᱟᱱ ᱛᱟᱦᱮᱱᱟ᱾ ᱛᱟᱭᱱᱚᱢ ᱛᱮ ᱢᱤᱛᱷᱤᱞᱟ ᱴᱚᱴᱷᱟ ᱫᱚ ᱵᱷᱤᱡᱡᱤ ᱨᱟᱡᱚᱥᱴᱤ ᱨᱮ ᱠᱚ ᱥᱮᱞᱮᱫ ᱞᱮᱫᱟ, ᱱᱚᱣᱟ ᱨᱮᱭᱟᱜ ᱨᱟᱡᱽ ᱜᱟᱲ ᱫᱚ ᱵᱚᱭᱥᱟᱞᱤ ᱨᱮ ᱛᱟᱦᱮ ᱠᱟᱱᱟ, ᱚᱠᱟ ᱫᱚ ᱢᱤᱛᱷᱤᱞᱟ ᱨᱮ ᱦᱚ ᱢᱮᱱᱟᱜ ᱾
ᱚᱛᱱᱚᱛ
ᱢᱤᱛᱷᱤᱞᱟ ᱴᱚᱴᱷᱟ ᱛᱟᱞᱟ ᱛᱮ ᱧᱩᱢᱩᱜᱚᱜ ᱞᱮᱠ ᱮᱭᱟᱭ ᱜᱚᱴᱟᱝ ᱜᱟᱰᱟ ᱟ.ᱛᱩ ᱥᱮᱱ ᱠᱟᱱᱟ᱾ ᱚᱱᱟ ᱮᱭᱟᱭ ᱜᱚᱴᱟᱝ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱢᱚᱦᱟᱱᱚᱱᱫᱚ, ᱜᱚᱱᱫᱟᱠ, ᱠᱚᱥᱤ, ᱜᱟᱜᱽᱢᱟᱛᱤ, ᱠᱟᱢᱟᱞᱟ, ᱵᱟᱞᱟᱱ ᱟᱨ ᱵᱩᱰᱷᱤ ᱜᱟᱱᱫᱟᱠ᱾ ᱱᱚᱣᱟ ᱡᱚᱛᱚ ᱜᱟᱰᱟ ᱜᱮ ᱠᱚᱭᱮ ᱱᱟᱠᱷᱟ ᱦᱤᱢᱟᱞᱚᱭ ᱵᱩᱨᱩ ᱠᱷᱚᱱ ᱮᱛᱚᱢ ᱱᱟᱠᱷᱟ ᱜᱟᱝᱜᱟ ᱜᱟᱰᱟ ᱛᱮ ᱟ.ᱛᱩ ᱯᱷᱮᱰ ᱟᱠᱟᱱᱟ᱾ ᱱᱤᱭᱟ. ᱠᱚ ᱜᱟᱰᱟ ᱡᱟᱣ ᱥᱮᱨᱢᱟ ᱜᱮ ᱰᱩᱵᱟ.ᱜ-ᱟ, ᱠᱷᱮᱛ ᱵᱟ.ᱲᱜᱤ ᱠᱚ ᱨᱮ ᱜᱩᱛᱤᱞ ᱦᱟᱥᱟ ᱴᱷᱮᱞᱟᱣ ᱨᱟᱠᱟᱵᱟ ᱟᱨ ᱟᱫᱚᱢ ᱥᱮᱨᱢᱟ ᱫᱚ ᱟᱭᱢᱟ ᱦᱚᱲ ᱠᱚ ᱜᱩᱡᱩᱜ ᱜᱮᱭᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱜᱚᱞᱥᱤ ᱑ ᱵᱚᱱᱚᱛ
ᱜᱚᱞᱥᱤ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱥᱚᱫᱚᱨ ᱠᱚᱧᱮ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱚᱥᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱥᱳᱱᱟᱢᱩᱠᱷᱤ ᱟᱨ ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱜᱚᱞᱥᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱕᱗.᱓᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱔᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱘᱗ ᱜᱚᱴᱟᱝ ᱢᱚᱣᱡᱟ ᱟᱨ ᱘᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱵᱟᱸᱠᱩᱲᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱚᱰ ᱵᱚᱰ ᱨᱮ ᱢᱮᱱᱟᱜᱼᱟ ᱾
ᱜᱚᱞᱥᱤ ᱑ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱵᱚᱰ ᱵᱚᱰ, ᱪᱚᱠᱛᱮᱱᱛᱩᱞ, ᱞᱳᱣᱟᱯᱩᱨ ᱠᱨᱤᱥᱱᱚᱨᱟᱢᱯᱩᱨ, ᱞᱳᱣᱟ ᱨᱟᱢᱜᱳᱯᱟᱞᱯᱩᱨ, ᱢᱟᱱᱠᱚᱨ, ᱯᱚᱨᱚᱡᱽ, ᱯᱳᱴᱱᱟ-ᱯᱩᱨᱥᱟ, ᱥᱮᱨᱳᱨᱟᱭ ᱟᱨ ᱩᱪᱪᱟᱜᱨᱟᱢ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱗,᱕᱘᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱖᱔,᱔᱖᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱒᱓,᱑᱒᱑ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱖,᱗᱕᱕ (᱕᱒%) ᱠᱚᱲᱟ ᱟᱨ ᱙᱐,᱘᱓᱓ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱙,᱔᱒᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱗,᱐᱔᱔ (᱓᱕.᱗᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱖᱕᱒ (᱔.᱐᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱨᱟᱭᱯᱩᱨ (᱕,᱔᱗᱐), ᱥᱩᱠᱫᱚᱞ (᱑᱓,᱐᱙᱓) ᱟᱨ ᱵᱚᱰ ᱵᱚᱰ (᱔,᱕᱕᱘) ᱾
ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱷᱚᱨᱚᱛᱯᱩᱨ (᱑᱐,᱓᱗᱐), ᱪᱚᱠ ᱛᱮᱸᱛᱩᱞ (᱔,᱘᱔᱑), ᱢᱟᱱᱠᱚᱨ (᱑᱐,᱓᱗᱐), ᱯᱚᱨᱚᱡᱽ (᱕,᱕᱖᱐), ᱨᱟᱢᱜᱳᱯᱟᱞᱯᱩᱨ (᱔,᱓᱖᱒), ᱢᱚᱞᱞᱚᱥᱟᱨᱩᱞ (᱔,᱔᱓᱙), ᱥᱤᱨᱟᱨᱟᱭ (᱖,᱙᱑᱕), ᱯᱩᱨᱥᱟ (᱕,᱗᱔᱐), ᱠᱳᱞᱠᱳᱞ (᱔,᱐᱒᱕), ᱩᱪᱪᱟᱜᱨᱟᱢ (᱔,᱘᱙᱗) ᱟᱨ ᱜᱳᱞᱜᱨᱟᱢ (᱔,᱘᱘᱖) ᱾
ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱞᱳᱣᱟ (᱓,᱖᱙᱐), ᱞᱳᱣᱟᱯᱩᱨ (᱑,᱙᱘᱗), ᱠᱨᱤᱥᱱᱚᱨᱟᱢᱯᱩᱨ (᱓,᱖᱒᱗), ᱨᱚᱱᱰᱤᱦᱟ (᱑,᱙᱕᱓), ᱯᱳᱴᱱᱟ (᱑,᱘᱗᱓), ᱥᱤᱞᱭᱟ (᱑,᱒᱗᱒), ᱠᱚᱥᱵᱟ (᱒,᱑᱑᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱒᱓,᱕᱔᱐ ᱜᱚᱴᱟᱝ (᱗᱒.᱘᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱙,᱓᱗᱐ (᱗᱙.᱘᱙%) ᱠᱚᱲᱟ ᱟᱨ ᱕᱓,᱑᱗᱐ (᱖᱕.᱓᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱔.᱕᱒% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱓᱔,᱔᱗᱕ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱗᱒.᱖᱙% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱕᱒,᱐᱕᱓ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱒᱗.᱗᱕% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱔᱗᱕ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱒᱕% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱕᱘᱕ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱐.᱓᱑% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱐.᱙᱔% ᱫᱚ ᱵᱟᱝᱞᱟ, ᱔.᱕᱓% ᱫᱚ ᱦᱤᱱᱫᱤ ᱟᱨ ᱓.᱒᱙% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱗ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱩᱱᱭᱟᱹ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱠᱷᱚᱸᱰ ᱫᱚ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ, ᱦᱟᱵᱽᱲᱟ-ᱤᱞᱟᱦᱟᱵᱟᱫᱽ-ᱢᱩᱢᱵᱟᱭ ᱞᱟᱭᱤᱱ ᱟᱨ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱢᱟᱱᱠᱚᱨ ᱟᱨ ᱯᱚᱨᱚᱡᱽ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ ᱮᱱ.ᱮᱪ ᱒)/ᱜᱨᱮᱸᱰ ᱴᱨᱟᱸᱠ ᱨᱚᱰ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑᱖ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱑,᱕᱙᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱮᱭᱟ ᱛᱟᱱᱟᱞᱟ ᱟᱥᱲᱟ ᱨᱮ ᱒᱓᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱔ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱘,᱙᱖᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱘ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱗,᱐᱕᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱘᱕ ᱜᱚᱴᱟᱝ ᱟᱹᱛᱩ ᱠᱷᱚᱱ ᱖ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱒ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱙ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱢᱟᱱᱠᱚᱨ ᱨᱮ ᱢᱟᱱᱠᱚᱨ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱘᱗ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱖᱓ ᱵᱮᱰ ᱟᱨ ᱗ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱢᱟᱱᱠᱚᱨ ᱨᱮ ᱢᱟᱱᱠᱚᱨ ᱜᱨᱟᱢᱤᱬ ᱟᱥᱯᱟᱛᱟᱞ ᱫᱚ (᱓᱐ ᱵᱮᱰ ᱟᱜ) ᱟᱨ ᱯᱩᱨᱩᱥᱚ ᱨᱮ ᱯᱩᱨᱩᱥᱚ ᱜᱨᱟᱢᱤᱬ ᱟᱥᱯᱟᱛᱟᱞ ᱫᱚ (᱓᱐ ᱵᱮᱰ ᱟᱜ) ᱜᱚᱞᱥᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ: ᱵᱷᱚᱨᱚᱛᱯᱩᱨ (᱖ ᱵᱮᱰ ᱟᱜ) ᱟᱨ ᱞᱳᱣᱟ ᱯᱤ ᱳ ᱫᱣᱟᱨᱢᱟᱨᱤ (᱑᱐ ᱵᱮᱰ ᱟᱜ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱚᱨᱦᱤ ᱵᱚᱱᱚᱛ
ᱵᱚᱨᱦᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱵᱚᱨᱦᱤ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱵᱚᱨᱦᱤ 24.3°N, 85.42°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱗᱔ ᱢᱤᱴᱚᱨ (᱑,᱒᱒᱗ ᱯᱷᱤᱴ) ᱢᱮᱱᱟᱜᱼᱟ ᱾
ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱚᱰᱟᱨᱢᱟ ᱦᱚᱱᱚᱛ ᱨᱮ ᱪᱚᱸᱫᱽᱣᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱤᱪᱟᱹᱠ ᱟᱨ ᱯᱚᱫᱽᱢᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱪᱟᱛᱨᱟ ᱦᱚᱱᱚᱛ ᱨᱮ ᱢᱚᱭᱩᱨᱦᱚᱸᱰ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱪᱚᱣᱯᱟᱨᱚᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱖᱕.᱔᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱐ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱐᱐ ᱜᱚᱴᱟᱝ ᱟᱹᱛᱩ ᱟᱨ ᱵᱟᱨᱭᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (ᱵᱚᱨᱦᱤ, ᱠᱳᱱᱨᱟ) ᱛᱟᱦᱮᱸ ᱠᱟᱱᱟ ᱾ ᱵᱚᱨᱦᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱚᱨᱦᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱦᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱑,᱖᱖᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱑᱑,᱕᱔᱔ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱒᱐,᱑᱒᱕ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱖᱗,᱙᱑᱘ (᱕᱒%) ᱠᱚᱲᱟ ᱟᱨ ᱖᱓,᱗᱕᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱒᱓,᱖᱑᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱒,᱖᱙᱖ (᱑᱗.᱒᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓,᱕᱑᱓ (᱒.᱖᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱚᱨᱦᱤ (᱑᱑,᱘᱖᱗) ᱟᱨ ᱠᱳᱱᱨᱟ (᱘,᱒᱕᱘) ᱾
ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱜᱚᱨᱤᱭᱟ ᱠᱚᱨᱢᱟ (᱕,᱙᱖᱔), ᱨᱚᱥᱚᱤᱭᱟ ᱫᱷᱚᱢᱱᱟ (᱕,᱐᱖᱕), ᱱᱚᱜᱚᱨ ᱵᱚᱨᱥᱳᱴ (᱕,᱙᱗᱔) ᱟᱨ ᱫᱷᱟᱱᱣᱟᱨ (᱔,᱓᱔᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱓,᱙᱐᱔ ᱜᱚᱴᱟᱝ (᱖᱘.᱓᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱔,᱓᱙᱘ (᱗᱙.᱘᱗%) ᱠᱚᱲᱟ ᱟᱨ ᱒᱙,᱕᱐᱖ (᱕᱖.᱒᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱓.᱖᱔% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱕᱕.᱙᱒% ᱫᱚ ᱠᱷᱳᱨᱴᱷᱟ, ᱓᱑.᱕᱙% ᱫᱚ ᱦᱤᱱᱫᱤ, ᱔.᱙᱑% ᱫᱚ ᱩᱨᱫᱩ, ᱔.᱗᱘% ᱫᱚ ᱢᱟᱭᱛᱷᱤᱞᱤ ᱟᱨ ᱑.᱕᱔% ᱦᱚᱲ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱟᱠᱚᱣᱟᱜ ᱟᱭᱳ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱟ ᱾
ᱦᱮᱡ ᱥᱮᱱ
ᱵᱚᱨᱦᱤ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ / ᱜᱨᱮᱸᱰ ᱴᱨᱟᱸᱠ ᱨᱚᱰ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱐ ᱠᱨᱚᱥ ᱾
᱒᱐ ᱯᱷᱮᱵᱨᱩᱟᱨᱤ ᱒᱐᱑᱕ ᱥᱟᱞ ᱨᱮ ᱠᱚᱰᱟᱨᱢᱟ ᱠᱷᱚᱱ ᱦᱟᱡᱟᱨᱤᱵᱟᱜᱽ ᱫᱷᱟᱹᱨᱤᱡ ᱗᱙.᱗ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱯᱷᱟᱥ ᱤᱥᱴᱮᱡᱽ ᱨᱮᱱᱟᱜ ᱨᱮᱞᱣᱮ ᱯᱨᱚᱡᱮᱠᱴ ᱡᱷᱤᱡ ᱥᱟᱹᱜᱩᱱ ᱫᱚ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱦᱚᱛᱮᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱨᱮᱞ ᱞᱟᱭᱤᱱ ᱫᱚ ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱵᱚᱨᱦᱤ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱐ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱖᱔ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱑᱑ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱓᱒ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱯᱩᱱᱭᱟᱹ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱟᱨ.ᱮᱱ.ᱣᱟᱭ.ᱮᱢ. ᱠᱚᱞᱮᱡᱽ ᱫᱚ ᱑᱙᱘᱕ ᱥᱟᱞ ᱨᱮ ᱵᱚᱨᱦᱤ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ, ᱱᱚᱣᱟ ᱫᱚ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱟᱨᱴᱥ ᱟᱨ ᱵᱮᱯᱟᱨ ᱨᱮ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱴᱚᱝᱠ ᱦᱚᱱᱚᱛ
ᱴᱚᱝᱠ ᱦᱚᱱᱚᱛ ᱫᱚ ᱯᱟᱪᱷᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱴᱚᱝᱠ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟ. ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ᱾ ᱴᱚᱝᱠ ᱦᱚᱱᱚᱛ ᱫᱚ ᱟᱡᱽᱢᱤᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟ.ᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱗,᱑᱙᱔ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱔᱒᱑,᱓᱒᱖ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾
ᱚᱛᱱᱚᱛ
ᱱᱤᱭᱟ. ᱦᱚᱱᱚᱛ ᱠᱚᱭᱮ ᱱᱟᱠᱷᱟ ᱛᱮ ᱫᱚ ᱡᱚᱭ ᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱥᱟᱢᱟᱝ ᱱᱟᱠᱷᱟ ᱫᱚ ᱥᱟᱶᱟᱭ ᱢᱥᱫᱷᱚ ᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ-ᱥᱟᱢᱟᱝ ᱠᱚᱴᱟ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱫᱚ ᱵᱩᱱᱫᱤ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱥᱟᱢᱟᱝ-ᱯᱟᱪᱷᱮ ᱱᱟᱠᱷᱟ ᱫᱚ ᱵᱷᱤᱞᱣᱟᱲᱟ ᱦᱚᱱᱚᱛ ᱛᱮ ᱜᱷᱮᱛᱟ2 ᱮᱥᱮᱫ ᱟᱠᱟᱱᱟ ᱟᱨ ᱯᱟᱪᱷᱮ ᱱᱟᱠᱷᱟ ᱫᱚ ᱟᱡᱽᱢᱤᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ᱾
ᱠᱟ.ᱣᱰᱤ ᱟ.ᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱴᱚᱝᱠ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱵᱟᱸᱥᱣᱟᱲᱟ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ।
ᱱᱤᱭᱟ. ᱦᱚᱱᱚᱛ ᱨᱮᱱ ᱥᱟᱝᱜᱮ ᱦᱚᱲ ᱜᱮ ᱪᱟᱥ ᱟᱵᱟᱫᱽ ᱛᱮ ᱟᱠᱚᱣᱟᱜ ᱫᱤᱱᱟ.ᱢ ᱫᱤᱱ ᱨᱮᱭᱟᱜ ᱡᱤᱭᱚᱱ ᱠᱚ ᱠᱷᱟᱱᱰᱟᱣᱮᱫᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱴᱚᱝᱠ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱔᱒᱑,᱗᱑᱑ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱥᱣᱟᱡᱤᱞᱮᱱᱰ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱤᱣ ᱦᱟᱣᱟᱭ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱓᱔᱗ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱑᱙᱘ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱗.᱓᱓%᱾ ᱴᱚᱝᱠ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱔᱙ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱒.᱔᱖%᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱞᱟᱭᱥᱨᱟᱢ ᱥᱚᱨᱤᱛᱟ ᱫᱮᱵᱤ
ᱦᱟᱨᱟ ᱵᱩᱨᱩ
ᱥᱤᱧᱚᱛ ᱫᱤᱥᱚᱢ ᱢᱚᱬᱤᱯᱩᱨ ᱯᱚᱱᱚᱛ ᱛᱷᱳᱩᱵᱚᱞ ᱡᱤᱞᱟ ᱛᱷᱳᱩᱵᱚᱞ ᱠᱷᱩᱱᱚᱩ ᱟ.ᱛᱩᱨᱮ ᱢᱤᱫᱴᱟ.ᱝ ᱪᱟ.ᱥᱤ ᱚᱲᱟᱜ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱡᱚᱛᱚᱨᱮ ᱟᱠᱚ ᱫᱚ ᱤᱨᱟ.ᱞ ᱜᱚᱴᱟᱝ ᱵᱚᱭᱦᱟ ᱾ ᱛᱩᱨᱩᱭ ᱟᱱᱟᱝ ᱜᱤᱫᱽᱨᱟ. ᱫᱚ ᱥᱚᱨᱤᱛᱟ ᱫᱮᱵᱤ ᱾ ᱟᱭᱳ ᱵᱟᱵᱟ ᱪᱟᱥ ᱠᱟ.ᱢᱤ ᱠᱤᱱ ᱟᱬᱜᱚᱱ ᱨᱮ ᱚᱲᱟᱜ ᱞᱟ.ᱜᱤᱫ ᱫᱟᱠᱟ ᱩᱛᱩ ᱪᱚᱸᱫᱟ ᱥᱟᱦᱟᱱ ᱥᱟᱠᱟᱢ ᱮ ᱦᱟᱞᱟᱝ ᱛᱟᱦᱮᱸᱱ ᱜᱤᱫᱽᱨᱟ. ᱠᱷᱚᱱ ᱾ ᱚᱱᱠᱟ ᱠᱟ.ᱢᱤ ᱠᱟ.ᱢᱤ ᱛᱮᱜᱮ ᱟᱡᱟᱜ ᱦᱚᱲᱢᱚ ᱫᱚ ᱟ.ᱰᱤ ᱠᱮᱴᱮᱡ ᱮᱱᱟ ᱾ ᱠᱮᱴᱮᱡ ᱦᱚᱲᱢᱚ ᱜᱮ ᱵᱚᱠᱥᱤᱝ ᱠᱷᱤᱞᱚᱸᱰ ᱨᱮ ᱞᱟᱜᱟᱛ ᱮᱱᱟ ᱾ ᱣᱟᱭᱤᱛᱷᱟᱩ ᱢᱟᱯᱟᱞ ᱛᱟᱱᱟᱞᱟ ᱤᱛᱩᱱ ᱟᱥᱲᱟ ᱨᱮ ᱤᱨᱟ.ᱞ ᱪᱟᱱᱚᱪ ᱥᱟ.ᱛ ᱠᱟᱛᱮ ᱵᱟᱞ ᱵᱤᱫᱭᱟ ᱢᱚᱸᱫᱤᱨ ᱛᱷᱟᱩᱵᱳᱞ ᱛᱟᱱᱟᱞᱟ ᱤᱛᱩᱱ ᱟᱥᱲᱟ ᱨᱮ ᱵᱷᱩᱨᱛᱤ ᱮᱱᱟᱭ ᱾ ᱚᱱᱰᱮ ᱛᱟᱱᱟᱞᱟᱭ ᱥᱟ.ᱛ ᱠᱮᱜᱼᱟ ᱾ ᱛᱟᱭᱚᱡ ᱵᱚᱠᱥᱤᱝ ᱠᱷᱤᱞᱚᱸᱰ ᱦᱮᱯᱨᱟᱣ ᱛᱚᱸᱜᱮ ᱨᱮ ᱛᱟᱦᱮᱸ ᱮᱱᱛᱮ ᱪᱮᱛᱟᱱ ᱛᱟᱱᱟᱞᱟ ᱫᱚ ᱚᱲᱟᱜ ᱠᱷᱚᱱ ᱯᱟᱲᱦᱟᱣ ᱠᱟᱛᱮ ᱥᱟ.ᱛ ᱠᱮᱜᱼᱟᱭ ᱾
ᱠᱷᱮᱞᱚᱸᱰ ᱮᱱᱮᱢ
ᱜᱤᱫᱽᱨᱟ. ᱠᱷᱚᱱ ᱜᱮ ᱥᱚᱨᱤᱛᱟ ᱫᱮᱵᱤ ᱫᱚ ᱡᱮᱜᱮᱛᱟ.ᱨᱤ ᱵᱚᱠᱥᱚᱨ ᱢᱚᱦᱢᱚᱫ ᱚᱞᱤ ᱟᱜ ᱵᱚᱠᱥᱤᱝ ᱰᱟᱦᱟᱨ ᱮ ᱠᱩᱥᱤᱭᱟᱜ ᱛᱟᱦᱮᱸᱜ ᱾ ᱩᱱᱤᱭᱟᱜ ᱵᱚᱠᱥᱤᱝ ᱰᱟᱦᱟᱨ ᱛᱮᱜᱮ ᱟᱡ ᱦᱚᱸᱭ ᱵᱚᱠᱥᱤᱝ ᱟᱭ ᱢᱮᱱᱛᱮ ᱢᱚᱱᱮᱛᱮ ᱴᱷᱟ.ᱣᱠᱟ ᱠᱮᱜᱼᱟ ᱾ ᱚᱱᱟ ᱰᱟᱦᱟᱨ ᱛᱮ ᱛᱟᱲᱟᱢ ᱠᱟᱛᱮ ᱜᱮ ᱒᱐᱐᱐ ᱥᱟᱞ ᱛᱮᱫᱚ ᱢᱤᱫ ᱧᱩᱛᱩᱢᱟᱱ ᱵᱚᱠᱥᱚᱨ ᱮ ᱵᱮᱱᱟᱣ ᱮᱱᱟ ᱾ ᱚᱱᱟ ᱥᱮᱨᱢᱟ ᱜᱮ ᱥᱤᱧᱚᱛ ᱫᱤᱥᱚᱢ ᱡᱟ.ᱛᱤᱭᱟ.ᱨᱤ ᱵᱚᱠᱥᱤᱝ ᱴᱤᱢ ᱨᱮ ᱥᱮᱞᱮᱫ ᱠᱟᱛᱮ ᱵᱮᱸᱠᱚᱠ ᱨᱮ ᱦᱩᱭ ᱞᱮᱱ ᱮᱥᱤᱭᱟᱱ ᱵᱚᱠᱥᱤᱝ ᱠᱷᱤᱞᱚᱸᱰ ᱨᱮ ᱫᱟᱣ ᱮ ᱦᱟᱛᱟᱣ ᱞᱮᱜᱼᱟ ᱾ ᱟᱡᱟᱜ ᱦᱚᱲᱢᱚ ᱦᱟᱢᱟᱞ ᱦᱟ.ᱴᱤᱧ ᱵᱚᱠᱥᱤᱝ ᱦᱮᱯᱨᱟᱣ ᱨᱮ ᱚᱸᱰᱮ ᱫᱚᱥᱟᱨ ᱥᱤᱨᱯᱷᱟ.ᱭ (Silver Medal) ᱟᱢᱮᱴ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱟᱭᱢᱟ ᱡᱟᱭᱜᱟ ᱦᱮᱯᱨᱟᱣ ᱨᱮ ᱟ.ᱰᱤ ᱟ.ᱰᱤ ᱥᱤᱨᱯᱷᱟ.ᱭ ᱧᱟᱢ ᱞᱮᱜᱼᱟ ᱾ ᱒᱐᱐᱖ ᱨᱮ ᱱᱟᱣᱟ ᱫᱤᱞᱤ ᱠᱚᱢᱚᱱᱣᱮᱞᱛᱷ ᱵᱚᱠᱥᱤᱝ ᱦᱮᱯᱨᱟᱣ ᱨᱮ ᱯᱩᱭᱞᱩ ᱥᱤᱨᱯᱷᱟ.(Gold Medal ) ᱮ ᱟᱢᱮᱴ ᱞᱮᱜᱼᱟ ᱾ ᱒᱐᱐᱕ ᱥᱟᱞ ᱨᱮ ᱨᱩᱥᱤᱭᱟ ᱨᱮ ᱦᱩᱭ ᱞᱮᱱ ᱛᱮᱥᱟᱨ ᱟᱱ ᱫᱷᱟ.ᱨᱛᱤ ᱡᱟᱠᱟᱛ ᱠᱩᱲᱤ ᱦᱚᱯᱚᱱ ᱵᱚᱠᱥᱤᱝ ᱦᱮᱯᱨᱟᱣ ᱨᱮ ᱛᱮᱥᱟᱨ ᱥᱤᱨᱯᱷᱟ.ᱭ (Bronze Medal) ᱟᱢᱮᱴ ᱞᱮᱜᱼᱟ ᱾ ᱚᱱᱟ ᱨᱟ.ᱥᱠᱟ. ᱛᱮ ᱢᱚᱬᱤᱯᱩᱨ ᱥᱟᱨᱠᱟᱨ ᱫᱚ ᱥᱚᱵ-ᱤᱱᱥᱯᱮᱠᱴᱚᱨ ᱯᱚᱫᱽ ᱢᱚᱬᱤᱯᱩᱨ ᱯᱩᱞᱤᱥ ᱨᱮ ᱥᱚᱨᱤᱛᱟ ᱫᱮᱵᱤ ᱠᱚ ᱦᱟᱛᱟᱣ ᱠᱮᱫᱮᱭᱟ ᱾ ᱒᱐᱑᱐ ᱥᱟᱞ ᱨᱮ ᱰᱮᱯᱩᱴᱤ ᱥᱩᱯᱚᱨᱤᱱᱴᱮᱸᱰᱮᱸᱴ ᱚᱯᱷ ᱯᱩᱞᱤᱥ (DSP) ᱯᱚᱫᱽ ᱛᱮᱠᱚ ᱯᱨᱳᱢᱳᱥᱚᱱ ᱠᱮᱫᱮᱭᱟ ᱾ ᱒᱐᱑᱔ ᱥᱟᱞ ᱨᱮ ᱜᱞᱟᱥᱠᱚ ᱠᱚᱢᱚᱱᱣᱮᱞᱛᱷ ᱵᱚᱠᱥᱤᱝ ᱦᱮᱯᱨᱟᱣ ᱨᱮ ᱫᱚᱥᱟᱨ ᱥᱤᱨᱯᱷᱟ.ᱭ ᱟᱢᱮᱴ ᱞᱮᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱠᱟᱱᱱᱩᱨ ᱦᱚᱱᱚᱛ
ᱠᱟᱱᱱᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱠᱮᱨᱟᱞᱟ ᱯᱚᱱᱚᱛ ᱨᱮ ᱯᱟᱪᱮ ᱫᱚᱨᱭᱟ ᱫᱷᱟᱨᱮ ᱨᱮᱱᱟᱜ ᱥᱟᱶᱛᱮ ᱑᱔ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱠᱟᱱᱱᱩᱨ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱦᱚᱱᱚᱛ ᱫᱚ ᱤᱧᱟᱜ ᱧᱩᱛᱩᱢ ᱮᱢᱚᱜ ᱤᱧ ᱾ ᱢᱟᱨᱮ ᱧᱩᱛᱩᱢ, ᱠᱮᱭᱱᱚᱨ ᱢᱟᱞᱟᱭᱟᱞᱟᱢ ᱧᱩᱛᱩᱢ "ᱠᱟᱱᱱᱩᱨ" ᱨᱮᱱᱟᱜ ᱮᱰᱚᱯᱴᱮᱰ ᱢᱮᱱᱟᱜᱼᱟ ᱾ ᱠᱟᱱᱱᱩᱨ ᱦᱚᱱᱚᱛ ᱠᱚᱧᱮ ᱨᱮ ᱠᱟᱥᱚᱨᱜᱚᱰ ᱦᱚᱱᱚᱛ,  ᱮᱛᱚᱢ ᱨᱮ ᱠᱚᱡᱷᱤᱠᱚᱰ ᱦᱚᱱᱚᱛ, ᱮᱛᱚᱢ ᱯᱟᱪᱮ ᱨᱮ ᱢᱟᱦᱮ ᱦᱚᱱᱚᱛ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱵᱟᱭᱱᱟᱰ ᱦᱚᱱᱚᱛ ᱠᱷᱚᱱ ᱮᱥᱮᱫ ᱟᱠᱟᱱᱟ, ᱱᱚᱣᱟ ᱠᱚᱨᱱᱟᱴᱚᱠ ᱯᱚᱱᱚᱛ (ᱠᱚᱰᱟᱜᱩ ᱦᱚᱱᱚᱛ) ᱥᱟᱶᱛᱮ ᱥᱤᱢᱟᱹ ᱵᱮᱱᱟᱣᱟ ᱾ ᱟᱨᱚᱵᱽ ᱫᱚᱨᱭᱟ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱯᱟᱛᱷᱚᱞᱢᱟᱞᱟ, ᱠᱟᱱᱱᱩᱨ ᱦᱚᱱᱚᱛ ᱨᱮᱱᱟᱜ ᱩᱥᱩᱞ (᱑,᱓᱗᱒ ᱢᱤᱴᱟᱨ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮᱱᱟᱜ ᱵᱷᱤᱛᱤᱨ ᱨᱮ ᱢᱮᱱᱟᱜ, ᱥᱟᱥᱮᱛ ᱥᱚᱥᱱᱚᱜ ᱛᱟᱞᱢᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱢᱟᱦᱮ ᱦᱚᱱᱚᱛ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱴᱷᱟᱯᱚᱱ ᱑᱙᱕᱗ ᱨᱮ ᱦᱩᱭ ᱞᱮᱱᱟ ᱾
ᱠᱟᱱᱱᱩᱨ, ᱠᱮᱨᱚᱲ ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱟᱹᱰᱤ ᱥᱟᱸᱜᱮ ᱥᱚᱦᱨᱤ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱨᱮ ᱕᱐% ᱠᱷᱚᱱ ᱥᱟᱸᱜᱮ ᱛᱟᱦᱮᱸᱱ ᱥᱚᱦᱨᱤ ᱴᱚᱴᱷᱟ ᱨᱮ ᱛᱟᱦᱮᱸᱱᱟ ᱠᱚ, ᱠᱟᱱᱱᱩᱨ ᱨᱮᱱᱟᱜ ᱥᱚᱦᱨᱤ ᱦᱚᱲ ᱮᱞ ᱑,᱒᱑᱒,᱘᱙᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱮᱨᱱᱟᱠᱩᱞᱟᱢ ᱦᱚᱱᱚᱛ ᱛᱟᱭᱚᱢ ᱠᱮᱨᱟᱞᱟ ᱨᱮᱫᱚᱥᱟᱧ ᱟᱹᱰᱤ ᱢᱟᱨᱟᱝ ᱢᱮᱱᱟᱜᱼᱟ ᱾